Βομβαρδισμένο τοπίο η Παιδεία με το... καλημέρα - ΕducationGR |\nΚενά, ελλείψεις, υποχρηματοδότηση και θεσμικά προβλήματα σε όλες τις βαθμίδες\nΗ έναρξη της εφετινής σχολικής χρονιάς μοιάζει με ένα ιδιότυπο θρίλερ, τόσο για τη δημόσια όσο και για την ιδιωτική εκπαίδευση της χώρας.Ο χώρος της Παιδείας, που θα έπρεπε να αποτελεί πεδίο διακομματικής συμφωνίας και σταθερότητας σε περιόδους έντασης και ανατροπών, αποδεικνύεται και εφέτος το μεγάλο «εργαστήριο» της συναρμολόγησης πρόχειρων κατασκευών και ερασιτεχνικών σχεδιασμών.Η πρώην ηγεσία του υπουργείου Παιδείας πληροφορήθηκε από τον Μάρτιο, από τις εκπαιδευτικές ομοσπονδίες της χώρας, για την πιθανότητα κενών σε θέσεις εκπαιδευτικών στις σχολικές αίθουσες, ωστόσο φτάσαμε στις 3 Σεπτεμβρίου για να κατατεθούν οι αιτήσεις για τις προσλήψεις αναπληρωτών εκπαιδευτικών και να μετρηθούν οι ελλείψεις.\nΚαι παρότι πολλοί θα ήθελαν να ξεκινήσει το σχολικό έτος μετά τις εκλογές της 20ής Σεπτεμβρίου για να μην αποκαλυφθεί το μέγεθος του προβλήματος, οι σχετικοί νόμοι και οι τυπικές διαδικασίες δεν επέτρεψαν να «ξεχειλώσει» η περίοδος πριν από την έναρξη του νέου έτους.\nΠαιχνίδια με τα… κενά\nΓια 21.000 κενά στην πρωτοβάθμια και δευτεροβάθμια εκπαίδευση της χώρας κάνουν λόγο οι εκπαιδευτικές ομοσπονδίες της χώρας (ΟΛΜΕ και ΔΟΕ), κυρίως στα δημοτικά και στα νηπιαγωγεία της χώρας. Εκεί, στη βαθμίδα που μπαίνουν οι βάσεις για τη σωστή εκπαίδευση των μαθητών, τα κενά σε βασικές ειδικότητες υπολογίζονται σε 14.000 πανελλαδικά. Οι υπολογισμοί του υπουργείου και πάλι δεν εμπνέουν εμπιστοσύνη.\nΣτην αρχή η πρώην ηγεσία του υπουργείου υπολόγισε 16.000 κενά εκπαιδευτικών πανελλαδικά. Σήμερα, η υπηρεσιακή υπουργός κυρία Φρόσω Κιάου αναφέρει ότι έχουν εγκριθεί 12.000 πιστώσεις για αναπληρωτές εκπαιδευτικούς στα σχολεία, αλλά ζητεί κατ’ εξαίρεση την έγκριση ακόμη 8.000 πιστώσεων. Ο γενικός γραμματέας της, κ. Δημήτρης Χασάπης, όμως, προτιμάει να εκφράσει τη δική του γνώμη και τους δικούς του υπολογισμούς και καταλήγει στο συμπέρασμα ότι τα κενά θα είναι 17.000 πανελλαδικά…\nΣε όλα αυτά, πρέπει να αναλογισθεί κανείς ότι οι προσλήψεις αναπληρωτών εκπαιδευτικών με βάση τα κοινοτικά κονδύλια, που είναι και οι περισσότερες, προβλέπονται μόνο για ειδικότητες εκτός πρωινού προγράμματος (ολοήμερα σχολεία, ειδική αγωγή, ευέλικτη ζώνη κ.λπ.).\nΣτην πρωινή ζώνη των σχολείων, όμως, και στα βασικά μαθήματα είναι που θα παρουσιαστούν εφέτος οι μεγαλύτερες ελλείψεις.\n«Αν ανοίξουν τα σχολεία και αντιμετωπιστεί το πρόβλημα με τους μετανάστες, πάμε καλά» έλεγε ανώτατο κυβερνητικό στέλεχος, ιεραρχώντας τα προβλήματα της σύντομης προεκλογικής περιόδου που διανύει η χώρα.\nΚατά πολλούς ο εκπαιδευτικός χώρος θα μοιάζει εφέτος με «βομβαρδισμένο τοπίο». Σύμφωνα με τους υπολογισμούς των ομοσπονδιών των εκπαιδευτικών, τα σχολεία αναμένεται να ανοίξουν με 14.000 κενά στα νηπιαγωγεία και στα δημοτικά της χώρας και 7.000 στα γυμνάσια και στα λύκεια.\nΠάντως, το υπουργείο Παιδείας έχει εγκρίνει συγκεκριμένα την πρόσληψη 11.925 αναπληρωτών εκπαιδευτικών διαφόρων ειδικοτήτων για τις ειδικές δράσεις που αναπτύσσονται στην πρωτοβάθμια και δευτεροβάθμια εκπαίδευση, καθώς και στην ειδική αγωγή (τάξεις υποδοχής, στήριξη των σχολείων με ενιαίο αναμορφωμένο εκπαιδευτικό πρόγραμμα, ενισχυτική διδασκαλία, ολοήμερα σχολεία κ.ά.). Οι υπηρεσίες του εκτιμούν επισήμως 11.200 κενά σε νηπιαγωγεία και δημοτικά, 4.000 κενά σε γυμνάσια και λύκεια, 2.000 στην ειδική αγωγή.\nΣχολεία χωρίς κανέναν δάσκαλο\nΣτην Αθήνα και στη Θεσσαλονίκη οι εκπαιδευτικές ομοσπονδίες δεν κάνουν λόγο για μεγάλα κενά. Σε δημοτικά σχολεία απομακρυσμένων περιοχών, ωστόσο, οι εκπρόσωποι της Διδασκαλικής Ομοσπονδίας Ελλάδας δήλωναν στο «Βήμα» ότι τα σχολεία μπορεί να ανοίξουν στις 11 Σεπτεμβρίου χωρίς κανέναν δάσκαλο…\nΟι δάσκαλοι θα είναι εφέτος η μεγάλη έλλειψη στα σχολεία της χώρας, ενώ στη δευτεροβάθμια εκπαίδευση, τα γυμνάσια και τα λύκεια, τα κενά θα είναι λιγότερα.\n«Μαθηματικοί, φυσικοί και φιλόλογοι είναι οι ειδικότητες σε… έλλειψη», όπως εξηγεί το μέλος του ΔΣ της ΟΛΜΕ κ. Νίκος Παπαχρήστου.\nΟι περιοχές που αναμένεται να πληγούν περισσότερο είναι οι Κυκλάδες, τα Δωδεκάνησα και τα νησιά του Αιγαίου.\n«Δεν θα φανούν όλα τα κενά αμέσως» εξηγεί ο κ. Παπαχρήστου. «Ωστόσο, η υπηρεσιακή κυβέρνηση θα πιεστεί να παρουσιάσει έργο τις δύο επόμενες εβδομάδες, χωρίς όμως και κάτι τέτοιο να είναι εύκολο».\nΑπό την πλευρά της ΔΟΕ ο πρόεδρός της, κ. Θανάσης Κικινής, αναφέρει ότι τα κενά σε δασκάλους σε πολλές περιοχές της χώρας θα είναι τρομακτικά. Οπως αναφέρει, μόνο στο Ηράκλειο της Κρήτης, υπήρχαν την περασμένη εβδομάδα 761 βεβαιωμένα κενά, στον Πειραιά 650 κενά, στα σχολεία τα Αιτωλοακαρνανίας 494, στις Κυκλάδες 486.\n«Για άλλη μια φορά κάνουμε την κουβέντα μας ετεροχρονισμένα» λέει ο κ. Κικινής. «Είχαμε ενημερώσει την ηγεσία του υπουργείου Παιδείας για τα κενά της νέας χρονιάς από τον περασμένο Μάρτιο. Τότε μάλιστα από το υπουργείο Παιδείας υπολόγιζαν τα κενά μόλις σε 2.500. Τους είπαμε τι να προσέξουν και προτείναμε λύσεις για την οργάνωση της χρονιάς. Τα πάντα όμως μπήκαν σε δεύτερη μοίρα μπροστά σε δημοψηφίσματα και εκλογές» καταλήγει.\nΤονίζει μάλιστα ότι η κάλυψη των βασικών κενών στα σχολεία, αν δεν προηγηθεί σωστή προετοιμασία, μπορεί να καθυστερήσει ως τον Νοέμβριο η ακόμη και ως τα Χριστούγεννα.\n«Λουκέτα» και διάλυση στα ιδιωτικά σχολεία\nΣτα ιδιωτικά σχολεία το παιχνίδι «εφαρμόζω – δεν εφαρμόζω» που έπαιζε η κυβέρνηση ολόκληρη την περασμένη εβδομάδα έμοιαζε στους παρατηρητές του με κακοστημένη πολιτική φάρσα. Και αυτό γιατί χιλιάδες οικογένειες ζούσαν τις προηγούμενες ημέρες με το άγχος αν θα πρέπει να ψάξουν για ένα δημόσιο σχολείο παραμονές έναρξης του νέου σχολικού έτους καθώς δεν θα μπορούσαν να αντέξουν την οικονομική πίεση που θα φέρει η εφαρμογή του ΦΠΑ 23% στην εκπαίδευση.\nΣε αυτό το φόντο το πρώτο «λουκέτο» ήδη μπήκε και έκλεισε μετά από 83 χρόνια λειτουργίας ένα ιστορικό ιδιωτικό σχολείο της χώρας, το Μιχαλοπούλειον του Πειραιά.\nΤο σχολείο αυτό, που ίδρυσε πρώην απόφοιτος των Αρσακείων σχολείων, επέζησε στη γερμανική κατοχή, αλλά, όπως λένε οι εκπρόσωποί του, λειτούργησε και ως καταφύγιο των μαθητών του και των οικογενειών τους κατά τη διάρκεια των βομβαρδισμών.\nΧιλιάδες Πειραιώτες πέρασαν από τις τάξεις του και πολλοί ήταν εκείνοι που είδαν ξαφνικά τη ζωή τους να ανατρέπεται με την ανακοίνωση της διοίκησής του ότι το Μιχαλοπούλειον κλείνει.\nΕπειτα από αλλεπάλληλες ανατροπές στην απόφαση του αρμόδιου υπουργείου Οικονομικών ανακοινώθηκε τελικά ότι μετατίθεται ως τις 16 Οκτωβρίου 2015 η εφαρμογή του ΦΠΑ 23% στην ιδιωτική εκπαίδευση. Απόφαση που δεν φαίνεται να έλυσε προς τη μία ή την άλλη κατεύθυνση το πρόβλημα αλλά να μετέθεσε απλώς την επίλυση στο μέλλον και στην κυβέρνηση που θα προκύψει μετά τις εκλογές της 20ής Σεπτεμβρίου.\nΣτη σχετική εγκύκλιο της γενικής γραμματέως Δημοσίων Εσόδων σημειώνεται ότι η ημερομηνία της 8ης Σεπτεμβρίου 2015 που αφορά τον χρόνο δήλωσης μεταβολών των επιχειρήσεων που παρέχουν εκπαιδευτικές υπηρεσίες μετατίθεται στις 16 Οκτωβρίου 2015.\n«Δυστυχώς δεν είναι ένα ούτε δύο τα σχολεία που οδηγούνται σε κλείσιμο, με συνέπειες πραγματικά οδυνηρές για χιλιάδες γονείς, μαθητές και εκπαιδευτικούς που θα χάσουν τη δουλειά τους» λέει ο πρόεδρος του Συνδέσμου Ιδιοκτητών Ιδιωτικών Σχολείων κ. Χαράλαμπος Κυραϊλίδης.\n«Το κόστος που θα έχει σε οικονομικό, κοινωνικό και εκπαιδευτικό επίπεδο η επιβολή ενός τέτοιου μέτρου φοβάμαι ότι θα είναι πολύ μεγαλύτερο από το έσοδο που καλείται να φέρει. Το πρόβλημα είναι να μην το αντιληφθούμε αυτό όταν θα είναι πολύ αργά. Ενα σχολείο 83 ετών που κλείνει απλά δεν θα ξανανοίξει ποτέ, όσο και αν διαπιστωθεί εκ των υστέρων ότι μερικοί οικονομικοί ή πολιτικοί σχεδιασμοί δεν έγιναν σωστά» αναφέρει ο κ. Κυραϊλίδης.\n«Υπάρχει τεράστια μείωση επισκέψεων και ενδιαφέροντος στα κολέγια από τη στιγμή που ανακοινώθηκε η επιβολή ΦΠΑ στην ιδιωτική εκπαίδευση» αναφέρει ο πρόεδρος του Συνδέσμου Ελληνικών Κολεγίων κ. Βασίλειος Δασκαλάκης.\nΟπως λέει ο κ. Δασκαλάκης, για πολλούς η χρονιά ήδη έχει χαθεί, με τους γονείς να μη σκέφτονται καν πλέον την επιλογή ενός κολεγίου για τις σπουδές των παιδιών τους μετά το λύκειο.\n«Είναι αδιανόητο να προχωρούν σε αύξηση κατά 23% σε ένα προϊόν που αφορά εκπαιδευτικές υπηρεσίες» λέει ο κ. Δασκαλάκης.\nΦτωχός συγγενής τα πανεπιστήμια\nΤα πανεπιστήμια, αν και «κέρδισαν» τους διοικητικούς υπαλλήλους τους που είχαν μπει πέρυσι στο καθεστώς της διαθεσιμότητας, δεν γλιτώνουν, ωστόσο, όπως φαίνεται, τη διάλυση.\nΤα περισσότερα ιδρύματα δεν έχουν λάβει ούτε το 5% της ετήσιας κρατικής χρηματοδότησής τους, με αποτέλεσμα να αναζητούν εναγωνίως πόρους.\n«Στο δικό μας πανεπιστήμιο από τα 2 εκατ. ευρώ της κρατικής χρηματοδότησης για το 2015 ξέρετε πόσα χρήματα έχουμε πάρει;» ρωτάει μιλώντας στο «Βήμα» ο πρύτανης του Πολυτεχνείου Κρήτης και προεδρεύων της Συνόδου Πρυτάνεων κ. Βασίλειος Διγαλάκης. Για να απαντήσει αμέσως: «Τις 37.000 ευρώ».\nΠαρά τις μειώσεις των προϋπολογισμών τους που έχουν φτάσει τα τελευταία χρόνια στο 70%, δεν φτάνουν πλέον στα ταμεία τους ούτε καν τα μειωμένα χρήματα του κρατικού προϋπολογισμού τους.\n«Είμαστε πραγματικά σε πολύ δύσκολη κατάσταση» λέει ο κ. Διγαλάκης που βρίσκεται σε συναντήσεις με τους συναδέλφους του για την αντιμετώπιση των οικονομικών προβλημάτων του κλάδου.\n«Εχουμε πάρει χρήματα από τους λογαριασμούς των κοινοτικών κονδυλίων μας μόνο για να καλύψουμε τα θέματα καθαριότητας, φύλαξης και σίτισης για να συνεχίσει το πανεπιστήμιο να λειτουργεί» λέει ο κ. Διγαλάκης. «Πρόκειται όμως για καθαρή υποβάθμιση των σπουδών» καταλήγει χαρακτηριστικά.\nΟ αναπληρών τον πρύτανη στο Πανεπιστήμιο Αθηνών κ. Ναπολέων Μαραβέγιας (μετά την υπουργοποίηση του κ. Θάνου Δημόπουλου στην υπηρεσιακή κυβέρνηση της χώρας) αναφέρει ότι εκκρεμεί η καταβολή δόσεων του κρατικού προϋπολογισμού, ωστόσο κρίνει σημαντική την επιστροφή των διοικητικών υπαλλήλων του ιδρύματος στις θέσεις τους και αναφέρει ότι λύθηκε το πολύμηνο πρόβλημα της καθαριότητας του συγκροτήματος στην περιοχή Ζωγράφου με μια τρίμηνη σύμβαση υπηρεσίας που ανέλαβε το έργο. «Είναι γνωστό ότι τα προβλήματα συντήρησης των κτιρίων της πανεπιστημιούπολης είναι μεγάλα, οπότε προσπαθούμε να εξορθολογίσουμε τα έξοδα διαχείρισής μας» αναφέρει.\nΜέσα σε όλα αυτά και με τον νέο νόμο για τα ΑΕΙ να μην έχει ψηφισθεί, τα ανώτατα ιδρύματα αντιμετωπίζουν και θεσμικά προβλήματα. Οπως επισημαίνει σε επιστολή του προς την υπηρεσιακή υπουργό Παιδείας κυρία Φρόσω Κιάου ο πρύτανης του Οικονομικού Πανεπιστημίου Αθηνών κ. Κωνσταντίνος Γάτσιος, σε συγκεκριμένα ΑΕΙ της χώρας η θητεία των πρυτάνεών τους έληξε στις 31 Αυγούστου αλλά παρατάθηκε ως τον Νοέμβριο. Ωστόσο για την εκλογή νέου πρύτανη ο νόμος που ισχύει απαιτεί τρίμηνη διεθνή εκδήλωση ενδιαφέροντος από τα Συμβούλια Ιδρυμάτων προτού επιλεγούν οι υποψήφιοι. Καθώς λοιπόν τα χρονοδιαγράμματα αυτά είναι προφανές ότι έχουν παραβιαστεί, τι πρέπει να κάνουν οι νυν πρυτάνεις των ΑΕΙ για την εκλογή των διαδόχων τους; Ερώτημα που ως σήμερα δεν έχει απαντηθεί.\nTags: Παιδεία, Σπουδές


Νέες φιλανθρωπικές δράσεις από την ΠΑΕ Ολυμπιακός - CSRΝews.gr\nΑρχική Αρχείο ΣΤΡΑΤΗΓΙΚΗ ΕΚΕ Νέες φιλανθρωπικές δράσεις από την ΠΑΕ Ολυμπιακός\nΝέες φιλανθρωπικές δράσεις από την ΠΑΕ Ολυμπιακός\nΌπως και πέρυσι, έτσι και φέτος ο Ολυμπιακός θα ανοίξει ξανά, για το διάστημα αυτό των εορταστικών ημερών, την «Ερυθρόλευκη Αγκαλιά Αγάπης». Με Συνέντευξη Τύπου που πραγματοποιήθηκε το μεσημέρι της Τρίτης στο γήπεδο Καραϊσκάκη, η ΠΑΕ παρουσίασε το πλάνο της για σειρά φιλανθρωπικών δράσεων, οι οποίες θα πραγματοποιηθούν το αμέσως επόμενο διάστημα.\nΤον λόγο πήρε αρχικά ο Διευθυντής Επικοινωνίας κ. Κώστας Καραπαπάς, ο οποίος καλωσόρισε τους εκπροσώπους του Τύπου και όσους βρίσκονταν στο πάνελ και προλόγισε την Συνέντευξη Τύπου. Μίλησε συνοπτικά για την εφετινή «Ερυθρόλευκη Αγκαλιά Αγάπης», όπως αποκάλεσε εκ νέου τη δράση αυτή του Ολυμπιακού, υπέρ των συνανθρώπων μας. Όπως επεσήμανε χαρακτηριστικά, ο Ολυμπιακός παραμένει πάντοτε ενωμένος και «σε αυτή την προσπάθεια όλη η οικογένεια του Ολυμπιακού είναι ένα.\nΗ ΠΑΕ, ο Ερασιτέχνης, οι Σχολές του συλλόγου καθώς και οι οργανωμένοι οπαδοί του Ολυμπιακού, η «Θύρα 7». Όλοι θα προσφέρουν στους συνανθρώπους μας που έχουν ανάγκη. Οι εφετινές δράσεις αρχίζουν με τον θεσμοθετημένο, πλέον, αγώνα ανάμεσα στους Βετεράνους του Ολυμπιακού και τους ρεπόρτερ της ομάδας μας. Ο 2ος Ετήσιος Αγώνας Αγάπης είναι φέτος αφιερωμένος στο Ίδρυμα Αργώ.\nΗ κα. Δέσποινα Παπαστυλιανού, από το Ίδρυμα Αργώ, ήταν εκείνη που πήρε τον λόγο στη συνέχεια. Μίλησε για τη δράση του Ιδρύματος, το οποίο άρχισε τη λειτουργία του το 1985, από μητέρες, συζύγους ναυτικών που είχαν παιδιά με ειδικές ανάγκες. «Θέλω να ευχαριστήσω τον Πρόεδρο του Ολυμπιακού, κ. Βαγγέλη Μαρινάκη. Είναι πάντα δίπλα μας, μας στηρίζει. Κατανοεί καλά τις ανάγκες που υπάρχουν και στέκεται κοντά στην προσπάθειά μας. Εύχομαι όλοι στον Ολυμπιακό να είναι πάντα νικητές και στη ζωή, όπως είναι και στα γήπεδα», ήταν τα λόγια της.\nΟ δημοσιογράφος Παντελής Διαμαντόπουλος, από την πλευρά του, ευχαρίστησε ιδιαίτερα τον Ολυμπιακό για αυτή του την προσπάθεια. «Είμαι διπλά χαρούμενος που έχουμε ξανά τη δυνατότητα να κάνουν εκ νέου αυτό που αρχίσαμε πέρυσι. Θέλουμε να δούμε τον κόσμο να έρχεται στο γήπεδο, την Πέμπτη στις 14:00, για να στηρίξει και εκείνος όλη αυτή την προσπάθεια που γίνεται για να φτάσει η βοήθεια εκεί που πρέπει», επεσήμανε.\nΑπό την πλευρά του, ο κ. Αντώνης Γλύκας, Γενικός Γραμματέας του Συνδέσμου Βετεράνων πήρε τον λόγο και τόνισε χαρακτηριστικά ότι το 615ο παιχνίδι των Βετεράνων είναι ιδιαίτερο. Μίλησε για τη δράση του Συνδέσμου, το πνεύμα και τον σκοπό του 2ου Ετήσιου Αγώνας Αγάπης. «Θέλω να δώσω πολλά, πολλά συγχαρητήρια στον Πρόεδρο του Ολυμπιακού μας και σε όλους στον σύλλογό μας για αυτές τους τι δράσεις. Να είναι σίγουροι οι αντίπαλοί μας, στην ομάδα των δημοσιογράφων, ότι τους θεωρούμε ιδιαιτέρως ανταγωνιστικούς και πως περιμένουμε να γίνει ένας υπέροχος αγώνας».\nΣε εκείνο το σημείο ο κ. Καραπαπάς, έδωσε και μία ακόμη είδηση: «Τη σέντρα στον αγώνα της Πέμπτης θα κάνει ο προπονητής του Ολυμπιακού, κ. Μίτσελ Γκονζάλες»!\nΗ Γενική Διευθύντρια κα. Χριστίνα Τσιλιγκίρη, εκπροσωπώντας τον Ερασιτέχνη Ολυμπιακό, τόνισε από την πλευρά της πως και ο ΟΣΦΠ θα σταθεί δίπλα σε όσους έχουν ανάγκη. Επεσήμανε ότι σύντομα θα ανακοινωθεί η ημερομηνία, κατά την οποία θα ανοίξει η Ιστορική Λέσχη του Ολυμπιακού στη Μαρίνα Ζέας, προκειμένου να συγκεντρωθούν εκεί αγαθά για το Παιδικό Σπίτι Πειραιά καθώς και το ΠΙΚΠΑ Βούλας. Μάλιστα, ανέφερε πως η UNICEF, στο πλαίσιο της καλής συνεργασίας, με χαρά αποδέχτηκε να στηρίξει και από την πλευρά της το Παιδικό Σπίτι Πειραιά.\nΈστειλε, παράλληλα το μήνυμά της, ενόψει των εορταστικών αυτών ημερών που διανύουμε. «Δεν πρέπει να είμαστε κοντά σε όσους έχουν ανάγκη μόνο αυτές τις Άγιες Ημέρες. Πρέπει να προσφέρουμε όσο μπορούμε, όλο τον χρόνο. Κάθε μέρα. Και αυτό κάνει ο Ολυμπιακός. Βοηθάει πάντοτε».\nΕν συνεχεία ο λόγος πέρασε στον κ. Βασίλη Τοκάκη, Διευθυντή Εταιρικής Επικοινωνίας και Εταιρικής Κοινωνικής Ευθύνης, ο οποίος αρχικά επεσήμανε ότι «οδηγός μας είναι αυτό που έχει αναφέρει ο Πρόεδρός μας, κ. Βαγγέλης Μαρινάκης. “Πέρα από την Ελλάδα των δυσκολιών, υπάρχει και η Ελλάδα της προσφοράς και της Αλληλεγγύης. Και ο Ολυμπιακός αποτελεί σίγουρα αναπόσπαστο κομμάτι της”. Oι δράσεις δεν σταματούν εδώ. Ο Ολυμπιακός βρίσκεται κοντά σε όσους έχουν ανάγκη, όλο τον χρόνο. Όχι μόνο κατά τη διάρκεια των εορταστικών αυτών ημερών. Ο Ολυμπιακός είναι μία ομάδα η οποία προσφέρει στην κοινωνία, προσφέρει στους συνανθρώπους, προσφέρει στην χώρα μας. Ο Ολυμπιακός δηλώνει “παρών” καθημερινά με πολλές πρωτοβουλίες αλληλεγγύης. Άλλες βλέπουν το φως της δημοσιότητας και άλλες όχι. Είναι όμως όλες ενέργειες που έχουν ως σκοπό να βοηθήσουν τους συνανθρώπους μας που έχουν ανάγκη».\nΟ Ολυμπιακός, λοιπόν, στο πλαίσιο της «Ερυθρόλευκης Αγκαλιάς Αγάπης» στηρίζει έμπρακτα:\n• Το Σωματείο Ναυτικών Γονέων Παιδιών με Ειδικές Ανάγκες «Η ΑΡΓΩ» στο οποίο είναι αφιερωμένος και ο «2ος Ετήσιος Αγώνας Αγάπης» μεταξύ των Βετεράνων, της ζωντανής ιστορίας του Ολυμπιακού και των ανθρώπων που καταγράφουν καθημερινά την ιστορία της ομάδας, τους ρεπόρτερ του Ολυμπιακού.\n• Το Χατζηκυριάκειο Ίδρυμα Παιδικής Προστασίας που προσφέρει αγάπη και θαλπωρή σε δεκάδες παιδία και έχει ανάγκη την υποστήριξη όλων μας\n• Το Κέντρο Διημέρευσης και Ημερήσιας Φροντίδας – Ορίζοντες που καθημερινά υποστηρίζει 65 ΑΜΕΑ.\n• Το 1ο Ειδικό Σχολείο Δραπετσώνας.\n• Το 1ο Ειδικό Δημοτικό Σχολείο Κερατσινίου.\n• Την Παιγνιοθήκη του Δήμου Κερατσινίου-Δραπετσώνας που απασχολεί δημιουργικά 40 ΑΜΕΑ.\n• Το ακριτικό Δημοτικό Σχολείο Τυχερού Έβρου.\nΤαυτόχρονα 7 Σχολές του Ολυμπιακού θα ενισχύσουν το φιλανθρωπικό έργο που επιτελείται στις περιοχές τους.\n1. Η ΣΧΟΛΗ ΕΛΑΙΩΝΑ την ΠΑΙΔΟΠΟΛΗ ΜΗΤΕΡΑ\n2. Η ΣΧΟΛΗ ΣΕΠΟΛΙΩΝ το ΚΕΝΤΡΟ ΠΡΟΣΤΑΣΙΑΣ ΒΡΕΦΩΝ «ΜΗΤΕΡΑ» (ΙΛΙΟΝ)\n3. Η ΣΧΟΛΗ ΒΑΡΗΣ το ΧΑΜΟΓΕΛΟ ΤΟΥ ΠΑΙΔΙΟΥ\n4. Η ΣΧΟΛΗ ΘΕΣΣΑΛΟΝΙΚΗΣ το ΚΕΝΤΡΟ ΔΗΜΙΟΥΡΓΙΚΗΣ ΑΠΑΣΧΟΛΗΣΗΣ ΠΑΙΔΙΩΝ ΜΕ ΕΙΔΙΚΕΣ ΑΝΑΓΚΕΣ ΚΔΑΠ-ΜΕΑ «ΑΓΚΑΛΙΑΖΩ»\n5. Η ΣΧΟΛΗ ΗΡΑΚΛΕΙΟΥ ΚΡΗΤΗΣ τον ΔΗΜΟΤΙΚΟ ΟΡΓΑΝΙΣΜΟ ΚΟΙΝΩΝΙΚΗΣ ΑΛΛΗΛΕΓΓΥΗΣ ΠΡΟΣΤΑΣΙΑΣ ΠΑΙΔΕΙΑΣ ΜΑΛΕΒΙΖΙΟΥ (ΚΕΝΤΡΟ ΔΗΜΙΟΥΡΓΙΚΗΣ ΑΠΑΣΧΟΛΗΣΗΣ ΠΑΙΔΙΩΝ ΜΕ ΑΝΑΠΗΡΙΑ)\n6. Η ΣΧΟΛΗ ΚΥΠΡΟΥ (ΛΕΥΚΩΣΙΑΣ) τον ΠΑΓΚΥΠΡΙΟ ΑΝΤΙΛΕΥΧΑΙΜΙΚΟ ΣΥΝΔΕΣΜΟ «ΖΩΗ»\n7. Η ΣΧΟΛΗ ΣΙΚΑΓΟ την ΠΑΙΔΙΑΤΡΙΚΗ ΚΛΙΝΙΚΗ «ADVOCAT LUTHERAN GENERAL CHILDREN’S HOSPITAL».\nΠαράλληλα, ο κ. Τοκάκης στάθηκε ξεχωριστά σε δύο ακόμη σημαντικές δράσεις:\n• Η 1η θα γίνει από τους παίκτες της ομάδας μας. Οι ποδοσφαιριστές του Ολυμπιακού αποφάσισαν να διαθέσουν ένα σημαντικό ποσό για τις 25 οικογένειες της Ψερίμου που επλήγησαν από τις πρόσφατες πλημμύρες. Αντιπροσωπεία των παικτών και της διοίκησης θα επισκεφθεί τις αμέσως επόμενες ημέρες το νησί για να παραδώσει τα χρήματα.\n• Η 2η είναι από τους οργανωμένους φιλάθλους μας, τη «Θύρα 7», που βρίσκεται πάντα κοντά στην ομάδα εντός και εκτός γηπέδων, η οποία αναλαμβάνει να υποστηρίξει το Ίδρυμα Νεολαίας & Δια Βίου Μάθησης και συγκεκριμένα το Κέντρο Φιλοξενίας Προσφύγων. Το κέντρο φιλοξενίας ανθρώπων που έχουν ξεριζωθεί από τον τόπο τους.\nΗ Συνέντευξη Τύπου ολοκληρώθηκε με τους παρευρισκομένους, ανθρώπους της ΠΑΕ Ολυμπιακός και εκπροσώπους του Τύπου, να ανανεώνουν το ραντεβού τους για την Πέμπτη, στις 14:00, οπότε και με τη σέντρα του 2ου Ετήσιου Αγώνα Αγάπης, όλα όσα ειπώθηκαν εδώ, στο γήπεδο Καραϊσκάκη, θα γίνουν πράξεις!\nΑξίζει να αναφερθεί ότι τη Συνέντευξη Τύπου παρακολούθησαν και σπουδαστές του ΙΕΚ ΑΚΜΗ, ειδικευόμενοι σε θέματα ΜΜΕ, Επικοινωνίας και Δημοσίων Σχέσεων.\nΠροηγούμενο άρθροΤαξίδι προς το Κέντρο Πολιτισμού Ι.Σ. Νιάρχος\nΕπόμενο άρθροΠαρουσιάστηκε το “Μετανάστες, Εθελοντισμός, Προσφορά”


Ο Κύργιος έκανε έξαλλο και τον Ναδάλ. "Δεν σέβεται τον εαυτό του" – video - Tromaktiko.gr\nΟ Κύργιος έκανε έξαλλο και τον Ναδάλ. “Δεν σέβεται τον εαυτό του” – video\n28 Φεβρουαρίου 2019 12:53\nΟ Ράφα Ναδάλ δεν μίλησε με τα καλύτερα λόγια για τον Νικ Κύργιο, μετά την ήττα του στο τουρνουά του Ακαπούλκο. Το σερβίς που εκνεύρισε τον Ισπανό.\nΟ Νικ Κύργιος έκανε την έκπληξη και νίκησε τον Ραφαέλ Ναδάλ στο τουρνουά του Ακαπούλκο! Ο Ελληνοαυστραλός πρωταθλητής, μετά από 3 ώρες και 3 λεπτά μιας συγκλονιστικής μάχης, πήρε τη νίκη, μια από τις σημαντικότερες της καριέρας του, με 3-6, 7-6 (2) και 7-6 (6)!\nΟ Ισπανός τενίστας συνηθίζει να μιλάει με τα καλύτερα λόγια για τους αντιπάλους του, είτε κερδίζει είτε χάνει. Αυτή τη φορά, όμως, «έκραξε» τον ιδιότροπο Κύργιο, ο οποίος είχε φροντίσει να τον εκνευρίσει κατά τη διάρκεια του παιχνιδιού.\n«Είναι ένας αθλητής με τεράστιο ταλέντο. Θα μπορούσε να κερδίζει Grand Slam, ή να διεκδικεί το Νο 1 της παγκόσμιας κατάταξης. Για κάποιο λόγο όμως βρίσκεται εκεί που βρίσκεται», τόνισε ο Ναδάλ για τον Κύργιο, που έχει πέσει στο Νο 72 του κόσμου, και συμπλήρωσε με σημασία για τη συμπεριφορά του Ελληνοαυστραλού: «Δε σέβεται το κοινό, δε σέβεται τον αντίπαλο και δε σέβεται ούτε τον εαυτό του. Αυτό είναι το πρόβλημα του.»\nΝα σημειωθεί πως ο Κύργιος αποδοκιμάστηκε από τους φιλάθλους του γηπέδου.Δείτε το σερβίς του Κύργιου που «τρέλανε» τον Ναδάλ\nok *NOW* this match has had everything… @AbiertoTelcel @NickKyrgios\nΗ ψυχρή χειραψία των δύο παικτών στο φινάλε


4 βασικά σημάδια ότι σε χωρίζει και… δεν έχεις πάρει χαμπάρι | music.net.cy\nΜπορεί οι άντρες να είναι πιο απλά όντα από τις γυναίκες, αλλά καλώς ή κακώς σε ότι έχει να κάνει με εμάς, έχουμε μία μαγική ικανότητα να κάνουμε τα απλά, δύσκολα και περίπλοκα! Εφόσον λοιπόν, ακόμα και ο πιο άπειρος και ανυποψίαστος άντρας εκεί έξω, το γνωρίζει αυτό, προσαρμόζεται στις δικές μας… ανάγκες και προσπαθεί να το κάνει με το δικό μας τρόπο! Και καλά όταν πρόκειται για άλλα πράγματα που έχουν να κάνουν με τη σχέση, όταν όμως εκείνος αποφασίζει\nότι θέλει να φύγει, κοινώς να μας παρατήσει στα κρύα του λουτρού, δεν θα ήταν προτιμότερο να το πει ευθέως να μαζέψει τα μπογαλάκια του και να φύγει; Κι όμως, έχουμε χαλάσει τόσο πολύ τους άντρες,με την υπεραναλυτικότητά και τις υπεκφυγές μας, που πλέον, ακόμα κι αν δεν αντέχουν δευτερόπλεπτο στη σχέση, προτιμούν να σκαρφιστούν ένα σωρό απίθανες δικαιολογίες προκειμένου να μας δείξουν ότι δεν πάει άλλο, παρά να το δηλώσουν καθαρά και ξάστερα! Εδώ λοιπόν, σου έχουμε κάποιες πολύ συγκεκριμένες συμπεριφορές που μαρτυρούν ότι το πουλάκι έχει πετάξει!1. Εξαφανίζεται: Πού είναι ο Γιάννης οέο; Πουθενά ο Γιάννης! Δεν είναι και ο καλύτερος τρόπος, βασικά είναι απαράδεκτος, αλλά υποθέτουμε ότι έπειτα από εξαφανισμό 1-2 ημερών, δεν έχεις και πολλές προσδοκίες από τη σχέση αυτή! Ναι ξέρουμε είναι βάναυσο, είναι σκληρό και είναι και ανέντιμο. Μήπως όμως με τη συμπεριφορά του προσπαθούσε να σου πει ότι κάτι δεν πάει καλά κι εσύ το έπαιζες τρελίτσα; Μήπως τον έφτασες στα όριά του και δεν είχε άλλες επιλογές; Τελοσπάντων, επειδή έχεις κι εσύ αξιοπρέπεια, ψάξτον την πρώτη μέρα και μετά σταμάτα! Το μόνο σίγουρο είναι ότι θα εμφανιστεί και θα σου γνωστοποιήσει τα αιτήματά του. Στο χέρι σου είναι να σώσετε την κατάσταση, αν θέλεις!2. Μία παρουσία… τυπική: Τι είναι παρών τι δεν είναι, το ίδιο ακριβώς πράγμα! Δεν αντιδρά σε τίποτα, βαριέται ακόμα και να σε κοιτάξει ενώ πράγματα που παλαιότερα τον εκνεύριζαν, πλέον τον αφήνουν παγερά αδιάφορο! Προσοχή: Το μίσος είναι δυνατό συναίσθημα, όπως και ο θυμός ή η απογοήτευση. Η αδιαφορία δυστυχώς δεν είναι τίποτα οπότε αν νιώθει έτσι για σένα, τότε μάλλον το έχεις χάσει το παχνίδι. Με λίγη φαντασία, ή και όχι, μπορείς να καταλάβεις ότι ο άνθρωπος έχει ήδη πάρει απόφαση να σε αφήσει, οπότε το στάδιο αυτό, είναι το στάδιο της υπομονής πριν τις ανακοινώσεις. Δεν τον ενδιαφέρει να κάνει καμία αλλαγή, γιατί απλά δεν τον ενδιαφέρεις εσύ!


Εκοιμήθη ο Αρχιμ. Πανάρετος Γεωργόπουλος πρ. Ηγούμενος της Ι.Μ. Βουλκάνου - KostaShow\nΑρχική CITY'S Εκοιμήθη ο Αρχιμ. Πανάρετος Γεωργόπουλος πρ. Ηγούμενος της Ι.Μ. Βουλκάνου\nΕκοιμήθη σήμερα 11 Ιανουαρίου 2019, ο Πανοσιολ. Αρχιμανδρίτης Πανάρετος Γεωργόπουλος, πρώην Ηγούμενος της Ι. Μονής Κοιμήσεως της Θεοτόκου Βουλκάνου.\nΟ κατά κόσμον Αλέξανδρος Γεωργόπουλος, γεννήθηκε στη Μεσσήνη το έτος 1951. Εκάρη Μοναχός το 1979 στην Ιερά Μονή Βουλκάνου από το μακαριστό Μητροπολίτη Μεσσηνίας Χρυσόστομο Θέμελη. Υπό του ιδίου χειροτονήθηκε Διάκονος και Πρεσβύτερος το 1980, ενώ το 1987 χειροθετήθηκε Αρχιμανδρίτης και το 1992 Πνευματικός-Εξομολόγος. Διετέλεσε Καθηγούμενος της ως άνω Ιεράς Μονής από το 1980 έως το 2007, οπότε παραιτήθηκε. Διορίστηκε Εφημέριος της ενορίας Αγίου Γεωργίου Πετραλώνων από το 1981 μέχρι το 2011, όπου και παραιτήθηκε από την ενεργό εφημεριακή υπηρεσία για λόγους υγείας.\nΟ Σεβ. Μητροπολίτης Μεσσηνίας κ. Χρυσόστομος εξέφρασε την βαθεία θλίψη του για την εκδημία του εν λόγω Ιερομονάχου, δεόμενος υπέρ αναπαύσεως της ψυχής του.\nΠροηγούμενο άρθροΜε διαγραφές η ΝΔ ξεκαθαρίζει το περιφερειακό τοπίο – Εκτός κόμματος όσοι δεν ακολούθησαν την κομματική επιλογή\nΕπόμενο άρθροΔυναμικά συνεχίζει ο Νίκας – Νέα παρουσίαση υποψηφίου στη Μεσσηνία


Συνάντηση εφ’ όλης της ύλης Λέντζα - Αυγερινοπούλου - ilia24.gr\nΤετάρτη, 02 Οκτωβρίου 2019 07:59\nΣυνάντηση με την Πρόεδρο της Ειδικής Μόνιμης Επιτροπής Προστασίας Περιβάλλοντος της Βουλής και Βουλευτή Ηλείας με τη Ν.Δ., Δρ. Διονυσία - Θεοδώρα Αυγερινοπούλου, είχε χθες ο Δήμαρχος Ανδραβίδας-Κυλλήνης κ. Λέντζας Ιωάννης.\nΗ συνάντηση πραγματοποιήθηκε σε πολύ θετικό κλίμα στο γραφείο του Δημάρχου. Επ’ ευκαιρίας της Κοινής Υπουργικής Απόφασης που κηρύσσει τον Δήμο Ανδραβίδας-Κυλλήνης σεισμόπληκτο έγινε μια εποικοδομητική συζήτηση, καθώς και η κα Αυγερινοπούλου είχε βοηθήσει από τη πλευρά της, λόγω της θέσης της και ως Προέδρου της Επιτροπής Προστασίας Περιβάλλοντος, η οποία ειδικεύεται στην πολιτική πρόληψης και αντιμετώπισης φυσικών και ανθρωπογενών καταστροφών, στην επίσπευση της υπογραφής αυτής της απόφασης\n. Συζήτησαν για το ειδικό χωρικό σχέδιο του Ν. Ηλείας, το οποίο θα βοηθήσει ιδιαίτερα να γίνουν αλλαγές στο Δήμο και αναγκαίες τροποποιήσεις, προκειμένου ο Δήμος να κάνει γρήγορα βήματα ανάπτυξης. Επιπλέον συζήτησαν για την αξιοποίηση της παράκτιας ζώνης και των ιαματικών πηγών, αλλά και για προγράμματα που μπορούν να εκπονηθούν μελέτες και να αξιοποιηθούν είτε Ευρωπαϊκά, είτε από το Πρόγραμμα Δημοσίων Επενδύσεων που αφορούσαν το Ιππικό Κέντρο της Ανδραβίδας και το Κοτύχι. Έγινε αναφορά για την επίσπευση των ενεργειών που απαιτούνται για τον Βιολογικό Καθαρισμό της Βάρδας ούτως ώστε να επιταχυνθούν οι διαδικασίες. Ακόμη, συζητήθηκαν έργα υποδομής στο Λιμάνι της Κυλλήνης, η αναβάθμιση των σχολικών κτηρίων σε Ανδραβίδα και Λεχαινά, καθώς και ο σχεδιασμός εκδηλώσεων στο Δήμο, ενόψει του Εθνικού Εορτασμού του 1821 και των 200 χρόνων από την Ελληνική Επανάσταση. Τέλος, αναζητήθηκαν λύσεις στο μεγάλο πρόβλημα ύδρευσης που έχει ο Δήμος Ανδραβίδας-Κυλλήνης.\nΠερισσότερα σε αυτή την κατηγορία: « Ερώτηση Κώστα Τζαβάρα για τη λειτουργία του παραρτήματος ΑμεΑ Λεχαινών Κώστας Τζαβάρας: «Η υποκριτική ευαισθησία του ΣΥΡΙΖΑ για το παράρτημα ΑμεΑ Λεχαινών» »


Αμφισβητεί ο ΣΥΡΙΖΑ τις Γενοκτονίες των Ελλήνων; | tet-a-tet.gr\n← Επιστροφή στο Ο «Προμηθέας» στα μικρά νησιά του Αιγαίου\nΣε λίγα λεπτά θα εκδίδεται η αστυνομική ταυτότητα →\nΑμφισβητεί ο ΣΥΡΙΖΑ τις Γενοκτονίες των Ελλήνων;\n02/09/2014 Κατ' ιδίαν\n«Για οποιαδήποτε άρνηση εγκλημάτων δεν μπορούμε να ποινικοποιήσουμε το λόγο και το φρόνημα. Και απέναντι στα θύματα των Ποντίων και των Αρμενίων – τιμάμε αυτά τα θύματα – όμως λέμε ότι αυτό δεν μπορεί να είναι αντικείμενο καπηλείας ή εθνικής πλειοδοσίας. Είναι θέμα των επιστημόνων να αποδείξουν αν είναι γενοκτονία ή εθνοκάθαρση».\nΑυτό δήλωσε σήμερα στη Βουλή η βουλευτής του ΣΥΡΙΖΑ Βασιλική Κατριβάνου ως εισηγήτρια στο αντιρατσιστικό νομοσχέδιο, ξεκαθαρίζοντας ότι ο ΣΥΡΙΖΑ είναι αντίθετος με τις αλλαγές στο θέμα των γενοκτονιών.\nΑν ο ΣΚΑΙ, που μετέδωσε τη δήλωση της κ. Κατριβάνου, απέδωσε ορθά τις θέσεις της, τότε για τον ΣΥΡΙΖΑ δεν φαίνεται να έχουν γίνει οι Γενοκτονίες των Ποντίων και των Μικρασιατών από τους Τούρκους από το 1914 έως το 1922!\nΆρα, ο ΣΥΡΙΖΑ δεν φαίνεται να συμφωνεί με την απόφαση της Βουλής των Ελλήνων του 1995 με την οποία αναγνωρίστηκαν αυτές οι Γενοκτονίες, η άρνηση των οποίων τιμωρείται πλέον με το υπό ψήφιση αντιρατσιστικό νομοσχέδιο…


«Άοπλα» στη μάχη τα νοσοκομεία | Πρωινά Νέα\nΜε κύριο αίτημα την ενίσχυση του συστήματος υγείας, το υγειονομικό προσωπικό από νοσοκομεία όλης της χώρας προχώρησε χθες σε κινητοποιήσεις με εργαζομένους από το Πανεπιστημιακό Νοσοκομείο Ιωαννίνων και το Νοσοκομείο Χατζηκώστα να δίνουν το παρών.\nΚαθώς το Πανεπιστημιακό Νοσοκομείο δέχεται τη μεγαλύτερη πίεση από όλες τις δομές υγείας στη Δυτ. Ελλάδα, δεκάδες ήταν οι εργαζόμενοι που συγκεντρώθηκαν λίγο μετά τις 12 το μεσημέρι στην είσοδο, με τον πρόεδρο του Συλλόγου Εργαζομένων στο Γ. Φλούδα να στέκεται ιδιαίτερα στην ανάγκη άμεσης ενίσχυσης των νοσοκομείων με νέες κλίνες ΜΕΘ, ταυτόχρονα με την ενίσχυση με ιατρικό, νοσηλευτικό και βοηθητικό προσωπικό. Επίσης, όπως και ο Χρ. Γιωτόπουλος, σύμβουλος της ΠΟΕΔΗΝ αναφέρθηκαν στην ανάγκη να παραταθεί η χρονική διάρκεια των συμβάσεων του προσωπικού ώστε να παραμείνουν στη διάθεση του συστήματος υγείας.\nΟ Λεων. Σιαφαρίκας και ο Γ. Πρέντζας από το ΔΣ του Συλλόγου Εργαζομένων στάθηκαν και αυτοί με τη σειρά τους, στις ελλείψεις προσωπικού και ειδικότερα ιατρών σε κρίσιμες ειδικότητες, ενώ πρότειναν την άμεση επίταξη των ιδιωτικών δομών υγείας ώστε να βοηθήσουν στην αντιμετώπιση της πανδημίας.\nΤην υποστήριξη στα αιτήματα των εργαζομένων στα νοσοκομεία εξέφρασαν ο Δημ. Μίμης ταμίας του ΝΤ Ιωαννίνων της ΑΔΕΔΥ, η Χριστ. Τουλκιαρίδου από το ΔΣ του ΕΚΙ και ο Γ. Ιωαννίδης από τον Σύλλογο Φοιτητών της Ιατρικής Σχολής του Πανεπιστημίου Ιωαννίνων.\nΤεράστιες ελλείψεις στο Χατζηκώστα\nΣτη μάχη κατά του νέου κορωναϊού εισήλθε πρόσφατα και το νοσοκομείο Χατζηκώστα, ενώ αντιμετωπίζει τεράστιες ελλείψεις σε προσωπικό και πόρους.


Παίξτε δωρεάν online παιχνίδι. Συσκευασμένα εργοστάσιο Game Συσκευασμένα εργοστάσιο χωρίς εγγραφή. Συσκευασμένα εργοστάσιο.\nΤο χωριό βρίσκεται σε κίνδυνο και θα πρέπει να το προστατεύσει. Στυλ παιχνίδι άμυνα πύργος, τρία επίπεδα δυσκολίας.\n© zgames. ru - δωρεάν online παιχνίδι Συσκευασμένα εργοστάσιο ().\nΠαίξτε online flash παιχνίδι Συσκευασμένα εργοστάσιο για δωρεάν. Μην ξεχάσετε να βαθμολογήσετε αυτό το παιχνίδι Συσκευασμένα εργοστάσιο και να μοιραστούν αυτό το παιχνίδι με τους καλύτερους φίλους σας.\nΠαιχνίδι Συσκευασμένα εργοστάσιο σε απευθείας σύνδεση\nΠεριγραφή του παιχνιδιού Συσκευασμένα εργοστάσιο γραμμή. Πώς να παίξετε το παιχνίδι online Το χωριό βρίσκεται σε κίνδυνο και θα πρέπει να το προστατεύσει. Στυλ παιχνίδι άμυνα πύργος, τρία επίπεδα δυσκολίας.\nΒαθμολογήστε αυτό το παιχνίδι: Παίχθηκε: 1535\nΣυσκευασμένα εργοστάσιο ( Ψηφοφορίες0, Δευτεροβάθμια Βαθμολογία: 0/5)


Ανταγωνισμός ΣΥΡΙΖΑ - ΔΗΜΑΡ για τις εντυπώσεις - RP| Site επικαιρότητας σχολιασμού ανάλυσης ελληνικής και παγκόσμιας εμβέλειας\nΑνταγωνισμός ΣΥΡΙΖΑ – ΔΗΜΑΡ για τις εντυπώσεις\nΤο κατώφλι του Προεδρικού Μεγάρου διαβαίνουν σήμερα ο Αλέξης Τσίπρας και ο Φώτης Κουβέλης. Οι δύο πολιτικοί αρχηγοί ζήτησαν να συναντηθούν με τον Κάρολο Παπούλια με αφορμή το “καυτό” θέμα της αντιμετώπισης των εγκληματικών δραστηριοτήτων της Χρυσής Αυγής. Αναμένεται μάλιστα να ζητήσουν και Συμβούλιο Πολιτικών αρχηγών για να πάρει σημαντικές αποφάσεις για το θέμα.\nΗ είδηση όμως βρίσκεται αλλού. Στο ποιο από τα δύο κόμματα ζήτησε πρώτο το ραντεβού με τον Κ. Παπούλια κι επίσης ποιος από τους δύο θα συναντήσει πρώτος τον Ανώτατο Πολιτειακό Άρχοντα.\nΑπό την Δημοκρατική Αριστερά λοιπόν, λένε, ότι την έμπνευση για την συνάντηση με τον κ. Παπούλια την είχε ο Φώτης Κουβέλης ο οποίος έσπευσε να ζητήσει από την Προεδρία να τού υποδείξει τον χρόνο της συνάντησης. Από την Κουμουνδούρου πάλι λένε πως όταν η ΔΗΜΑΡ ανακοίνωσε την συνάντηση ήδη είχαν γίνει οι πρώτες συνεννοήσεις του ΣΥΡΙΖΑ για την πρωτοβουλία Τσίπρα να ζητήσει παρέμβαση του Προέδρου της Δημοκρατίας.\nΩς προς τις εντυπώσεις πάλι η ΔΗΜΑΡ ανακοίνωσε μεν πρώτη την συνάντηση, ωστόσο πρώτος θα δει τον Παπούλια ο Πρόεδρος του ΣΥΡΙΖΑ.\nΚουβέντα βεβαίως για το πώς όλα τα κόμματα θα μπορούσαν να έρθουν σε συνεννόηση για την συγκρότηση μετώπου κατά της Χρυσής Αυγής…\nΠροηγούμενο άρθροΑψιμαχίες με την Τρόικα και το επιχείρημα του εκφασισμού\nΕπόμενο άρθροΕίμαστε οι Έλληνες νεοναζί και φασίστες;


ΙΧΝΟΓΡΑΦΙΕΣ ΣΤΑ ΠΕΡΙΘΩΡΙΑ – ΣΥΓΧΡΟΝΑ ΘΕΜΑΤΑ\nΙΧΝΟΓΡΑΦΙΕΣ ΣΤΑ ΠΕΡΙΘΩΡΙΑ\nΜια από τις μεγάλες χαρές του Γιώργη ήταν να αγοράζει λιλιπούτεια σημειωματάρια, όπου κι αν βρισκόμασταν, προκειμένου να καταγράψει μια κεραυνοβόλα ιδέα ή τη λύση ενός έργου που τον απασχολούσε.\nΑπό τότε που τον γνώρισα, τον θυμάμαι να ζωγραφίζει ακατάπαυστα, τον κατείχε μια σχεδιαστική ορμή. Στη Σχολή σχεδίαζε τα μοντέλα και τον χώρο, στους μεγάλους ζωολογικούς κήπους έκανε συστηματικές μελέτες για τα ζώα, στα μουσεία αποτύπωνε τα έργα τέχνης και κυρίως τα γλυπτά, στα τσίρκα τους ακροβάτες και στο σπίτι κατέγραφε τους μεγάλους καλλιτέχνες και τις ιδέες του. Από αυτά, τα ελάχιστα σε μέγεθος σκίτσα, τα μόλις λίγων εκατοστών, έβγαιναν όλα τα μεγάλα γλυπτά του.\nΑπό την πλευρά της ποιότητας του περιεχομένου τους, αυτά τα μικρά μπλοκ του τολμώ να τα συσχετίσω με τα Κοράνια-μινιατούρες, έργα θαυμαστά για την καλλιγραφία τους και τις ζωγραφιές τους, τα οποία ο Γιώργης ελάτρευε. Τα σημειωματάρια αυτά εμπεριέχουν συμπυκνωμένη ολόκληρη τη σκέψη του από την οποία μπορεί να κατασκευαστεί το προσωπικό του σύμπαν, όπως: το Mappemonde, οι Αστοί, οι Άνθρωποι ζώα (χελώνα, καμηλοπάρδαλη, αγελάδα, αρνί, αρκούδα), ο Αποσβολωμένος, το Αστυνομικό γλυπτό, το Ελάφι στολισμένο, κ.ο.κ.\n΄Ολα τα βιβλία που έπιανε στα χέρια του ήταν σημειωμένα στα περιθώρια από σκίτσα μελλοντικών γλυπτών του. Όσο για τους τηλεφωνικούς καταλόγους, θεωρώ ότι ήταν το προσφορότερο έδαφος για ζωγραφιές, λόγω της ύπαρξης αμήχανου χρόνου.\nΗ Αφροδίτη Λίτη είναι γλύπτρια· διδάσκει γλυπτική στην ΑΣΚΤ.\nΑφροδίτη ΛίτηΤεύχος 134-135


Tο "φαινόμενο Σώρρα" είναι πολιτικό-και πολιτισμικό- αλλά η "υπόθεση Σώρρα" είναι ποινική - Ανοιχτό Παράθυρο\nHomeΑπόψειςTο «φαινόμενο Σώρρα» είναι πολιτικό-και πολιτισμικό- αλλά η «υπόθεση Σώρρα» είναι ποινική\nΣα να βγήκαν από ξαφνικό λήθαργο τα πολιτικά κόμματα άρχισαν να εκδίδουν ανακοινώσεις για την «υπόθεση Σώρρα» . Το «φαινόμενο Σώρρα» δεν φαίνεται να τους απασχολεί. Γιατί βρήκε απήχηση και σε ποιους ο νέος Καματερός είναι έξω από τα ενδιαφέροντά τους. Ακόμη και σ’ αυτό το θέμα αντιδικούν και προσπαθούν να αποκομίσουν όφελος.\nΟρισμένοι, από κεκτημένη ταχύτητα προφανώς, θεωρούν υπεύθυνη την … κυβέρνηση. Ή δεν θέλουν να καταλάβουν περί τίνος πρόκειται ή δεν μπορούν.\nΕν πάση περιπτώσει ο καλύτερος τρόπος να μην τρέξει κι άλλο νερό στο μύλο ενός τύπου που κινείται ανάμεσα στην ανισορροπία και την εξαπάτηση είναι να σταματήσουν να παρεμβαίνουν τα κόμματα. Ο ίδιος αυτό περιμένει: δημοσιότητα. Να αρχίσουν να βάλλουν εναντίον του οι πολιτικοί για να συμπληρώσει το παραμύθι προς το κοινό του.\n«Όχι μόνο δεν παίρνουν τα δισ. που τους δίνω για να ξοφλήσουν το δημόσιο χρέος και όχι μόνο δεν παίρνουν από τον λογαριασμό μου τα χρέη του λαού στις εφορίες , αλλά με διώκουν κιόλας. Είμαι μάρτυρας».\nΠροφανώς οι σημερινοί πολιτικοί αρχηγοί δεν έχουν και μεγάλη σχέση με τη κοινωνία – αφού η μόνη επαφή τους με τους πολίτες είναι οι επικοινωνιολόγοι τους και οι στημένες χειραψίες. Αλλά πρέπει να κατάλαβαν ότι υπάρχουν στοιχεία στο παραλήρημα του Σώρρα που βρίσκουν απήχηση σε μια ομάδα πολιτών: όσα λέει εναντίον τους. Όταν τους αποκαλεί » ζώα» και «προδότες» στις συγκεντρώσεις του, τον χειροκροτούν.\nΠιο απλά το «φαινόμενο Σώρρα» είναι ένα ακόμη κοινωνικό σύμπτωμα της οικονομικής κρίσης, αλλά και της κρίσης της πολιτικής και εξελίσσεται εναντίον των πολιτικών. Δεν τον ακολουθούν κάποιοι μόνο για τις μπούρδες για τους «Ελλάνιους» και τη «διαστημική τεχνολογία που πούλησε στον Ομπάμα» που τους λέει. Ούτε για τις παπαριές για τα δισ. με τα οποία θα τους ξεχρεώσει και θα πληρώσει και και το δημόσιο χρέος.\nΔεν βρίσκει απήχηση μονό στην κουτοπονηριά και την ιδιοτέλεια, αλλά και στην απελπισία. Πουλάει μίσος για την πολιτική και τους πολιτικούς.\nΤο «φαινόμενο Σώρρα» είναι πολιτικό, μόνο από τη άποψη ότι μια κοινωνία έχει νησίδες πρόθυμες να ακούσουν τις πιο ακραίες θεωρίες, να πιστέψει τις πιο παράλογες υποσχέσεις, να μπερδέψουν τον ζουρλομανδύα με τον δημόσιο λόγο, αρκεί να»τιμωρεί» το σύστημα. Μεγάλη συζήτηση την οποία δεν κάνουν τα κόμματα, ούτε μεταξύ τους, ούτε στο εσωτερικό τους, καθώς η μόνη τους έννοια είναι η εξουσία. Όπως και δεν την κάνουν οι διανοούμενοι και οι πάσης φύσεως ταγοί -αν υπάρχουν.\nΑλλά η «υπόθεση Σώρρα» δεν είναι πολιτική. Είναι υπόθεση της Δικαιοσύνης αποκλειστικά. Ένας αλμπάνης εξαπατάει αφελείς- παλιότερα και κάποιους καλόπιστους- πουλάει φούμαρα σε ανθρώπους σε απόγνωση και συσπειρώνει κάποιους που νομίζουν ότι κάτι μπορεί να κερδίσουν.\nΑυτό είναι υπόθεση των εισαγγελέων που έχουν αρμοδιότητα να προστατεύουν την κοινωνία από την απάτη και την κομπιναδόρικη παραφροσύνη.\nΌπως είναι υπόθεση της ΕΣΗΕΑ να πιάσει από τα αυτί τα ΜΜΕ και τους «εκπομπάρχες» που προβάλλουν τον Σώρρα εδώ και χρόνια θεωρώντας ότι απλώς «πουλάει τρέλα» και αυτό τους φέρνει ακροαματικότητα.\nΣε κάθε περίπτωση πάντως τα κόμματα δεν πρέπει να πολιτικοποιήσουν την υπόθεση αυτή με πολιτικάντικες παρεμβάσεις, ούτε να την εντάξουν στη τρέχουσα διαμάχη τους, όπως …ήδη κάνουν.\nΈκαναν αυτό το λάθος με τη Χρυσή Αυγή και τη διόγκωσαν. Π.χ. διακεκριμένος πολιτικός και κορυφαίος νομικός πέταγε εξυπνάδες του τύπου «να μην μετράνε οι ψήφοι των βουλευτών της στις ψηφοφορίες», χωρίς να αντιλαμβάνεται ότι τους προσφέρει υπηρεσίες.\nΈνας πρώην πρωθυπουργός κοκορευόταν ότι… την εξάρθρωσε χωρίς να βλέπει ότι αυτό περίμενε ο Μιχαλολιάκος: να τον θεωρήσουν πολιτικό αντίπαλο που τους «νίκησε».\nΜε τη βοήθεια επίσης κάποιων που θεωρούσαν ότι ενδιαφέρει τη κοινή γνώμη η περίπτωσή του και τον καλούσαν στις εκπομπές τους με τη χυδαία επιδίωξη της τηλεθέασης.\nΑντί να εκκαθαρίσει η Δικαιοσύνη τις παρανομίες της νεοναζιστικής παρέας ανέλαβε να το κάνει η πολιτική και το αποτέλεσμα το βλέπουμε: η αναξιοπιστία των πολιτικών λειτούργησε υπέρ του χρυσαυγίτη.\nΈνα εκλογικό σύστημα που βρίσκεται σε κατάσταση αναβρασμού ώστε να στέλνει τη Βουλή τον Κασιδιάρη, από τη μια, και τον Λεβέντη από την άλλη-δεν έχουν σχέση μεταξύ τους, αλλά προκύπτουν από το ίδιο αδιέξοδο των πολιτών- μπορεί εύκολα να στείλει και τον Σώρρα. Και τότε, έχετεγεια βρυσούλες στην πολιτική…Υπάρχει και μια πολιτισμική διάσταση σ αυτό το φαινόμενο, που χρήσει ειδικης ανάλυσης. Υπάρχουν και στη σημερινή Βουλή <Σώρρες> με τη θέληση του <κυρίαρχου> λαού.\nΟι παρεμβάσεις των κομμάτων λειτουργούν σαν πρόκληση απέναντι σε μια μερίδα της κοινωνίας και από αυτή την άποψη είναι βούτυρο στο ψωμί του σαλτιμπάγκου. Το λιγότερο που οφείλουν τα κόμματα είναι να μην του κάνουν το χατίρι να τον θεωρήσουν… πολιτικό!\nΕίναι μια υπόθεση την οποία μπορούν να εκκαθαρίσουν οι ανακριτές στην Ελλάδα και στην Αμερική. Αρκεί να μην την μεταφέρουν στο πολιτικό πεδίο τα κόμματα. Θα προσφέρουν κακή υπηρεσία στην πολιτική -και άριστη στον αεριτζή Σώρρα- ο Κυριάκος Μητσοτάκης, η Φώφη Γεννηματά και ο Στ. Θεοδωράκης, αν συνεχίσουν να επιτρέπουν στους αρμόδιους των κομμάτων τους να εκδίδουν ηλίθιες ανακοινώσεις που κάνουν τον Σώρρα «ήρωα» και στο λούμπεν ακροατήριο του- το οποίο όμως … ψηφίζει.\nΌσο για τον Αλέξη Τσίπρα το μόνο που έχει να κάνει είναι να μην αντιδικεί με την αντιπολίτευση σ’ αυτό το θέμα και να συστήσει στους αρμόδιους υπουργούς να κινητοποιήσουν τις υπηρεσίες τους. Για μην «χάνονται» στην «υπόθεση Σώρρα» και να μην υπάρχουν δικαστικοί που μας κάνουν να κόβουμε φλέβες αποφαινόμενοι ότι μπορεί να μην αποδείχτηκε ότι ο Σώρρας έχει λεφτά, αλλά δεν αποδείχθηκε και ότι δεν έχει!!!\nΟύτε εισαγγελείς που τρομοκρατούν εφόρους γιατί δεν υπακούουν στις εντολές που τους δίνει με τα εξώδικά του. Και βεβαίως να μην υπάρχουν δήμαρχοι που τον θέλουν… συνέταιρο και «ευεργέτη» στην πόλη τους.\nΟ κάθε σαλεμένος μπορεί να στήσει όποια «μηχανή» θέλει. Οι πολίτες είναι ελεύθεροι να ακολουθούν τον όποιο παράφρονα τους γυαλίζει. Αλλά οι πολιτικοί πρέπει να έχουν υπόψη τους ότι σ’ αυτά τα θέματα κοντά στο νου κι η γνώση.


ElenaS's Content - Page 11 - Κοινότητα Λογιστών Βήμα συζητήσεων\nΣυμπλήρωση ημερών για σύνταξη με υπολογισμό ανεργίας\nΠαραθέτω παρακάτω την κατάσταση και το που έχω καταλήξει μετά από\nσύντομη έρευνα που έκανα. Ελπίζω να μην έχω κάνει λάθος στο συλλογισμό.\nΕάν κάποιος εντοπίσει κάτι, χαρώ να ακούσω γνώμες.\nΓυναίκα γεννημένη Απρίλιο 1972, πρωτοασφαλισμένη το 1991,\nμε ένα παιδί γεν. Ιούλιο 2003,\nένσημα μέχρι 31/12/2012 4050\nεπιδότηση ΟΕΑΔ δύο φορές - μετράει όμως η μία άρα αναγνώριση 300 επι πλέον ημερών\nΤα τελευταία 2 χρόνια πληρώνει αυτασφάλιση μόνο για τη σύνταξη.\nΑρα έχει σύνολο 4350 ένσημα.\nΕάν αγοράσει ακόμη 150 (minimum) ένσημα, οπότε συμπληρώσει τα 4500\nθεμελειώνει δικαίωμα μειωμένης στα 55 της ? (έτσι ώστε να σταματήσει να πληρώνει αυτασφάλιση?)\nΤέλος - και μεγαλύτερη απορία - αυτά τα επί πλεόν 150 πως πρέπει να αγοραστούν\nέτσι ώστε να μην χάσει το δικαίωμα ?\nΕυχαριστώ πολύ , ούτως ή άλλως για το χώρο και τον χρόνο σας\nΝα ευχαριστήσω κι εγώ με τη σειρά μου\nΑυτό μεταθέτει υποθέτω το άγχος μας για τις αρχές του 2013...και βλέπουμε\nΑυτό είναι το σωστό και ελπίζω να γίνει γιατι 5 ευρω στην εποχη μας ειναι 1.5 ώρα δουλειας. Ο μισθός εχει παει στα 500 ευρω (να χαιρόμαστε του βουλευτές μας) που αντιστοιχει περιπου 3 ευρώ την ώρα. Να στοιχίζει η εκτύπωση τελών 5 ευρώ που σε 10 λεπτα θα ειναι έτοιμη μου φαίνεται παρα πολυ.Άσε που μας έχουν τρελανει γενικα: 1 ευρω για συνταγή εοπυ, 1 ευρώ να πάρεις τηλέφωνο στον εοπυ, 25 ευρώ για εισαγωγή σε νοσοκομειο.\nΤο πως φαίνεται στον καθένα η δουλειά και η ειδίκευση του άλλου είναι τελικά & αυτό που μας έχει πάει πίσω.\nΑφού μπορείτε να κοστολογίσετε τη δουλειά γιατί δεν την κάνετε κι εσείς ?\nΚατ'αρχήν, ξεκίνησε η εφαρμογή ? γιατί εγώ δεν βλέπω τίποτα ακόμη.\nΣύμβαση Ορισμένου ή Αορίστου χρόνου ?\nΕίχα τη, μάλλον λάθος, εντύπωση ότι ίσχυε ακόμη\nτο ότι στους εργατοτεχνίτες, από 2 μήνες εώς 1 έτος εργασίας\nίσχυε αποζημίωση 5 ημερομίσθια + 1/6\nέπειτα από ψάξιμο έχω καταλήξει στα παρακάτω και\nθα ήθελα τη γνώμη σας εάν είναι σωστά τα συμπεράσματά μου.\nΕργάτης αορίστου χρόνου ασθενεί και θα αργήσει να επιστρέψει.\nΘέλουμε στη θέση του να προσλάβουμε για το επόμενο τρίμηνο περίπου\n(που θα λείπει) κάποιον άλλον για να γίνεται η συγκεκριμένη δουλειά.\nΒλέποντας τις λεπτομέρειες & στις συμβάσεις ορισμένου αλλά & σε αυτές\nτου αορίστου χρόνου, συμπεραίνω ότι και στις δύο περιπτώσεις,\nστο τρίμηνο που θέλουμε να απασχολήσουμε το νέο αυτό ατόμο,\nοφείλω την αντιστοιχία δώρων, επιδομάτων & αδειών που\nμπορεί να προκύπτουν, και μόνο στην περίπτωση της σύμβασης αορίστου\nοφείλω και 5 και κάτι ημερομίσθια αποζημίωση απόλυσης.\nΕυχαριστώ για το χρόνο σας :-)\nEίναι και το θέμα των χρημάτων αλλά είναι και που δεν μπορώ πια να δουλέψω.Σκέφτομαι να τελειώσω τις δηλώσεις που είναι στο γραφείο μου και να ακυρώσω τα επόμενα ραντεβού.Δεν είμαι ούτε ψύχραιμη ούτε αρκετά δυνατή για να ανταπεξέλθω στην πίεση του να κοιτάω συνέχεια έξω μήπως έρθει η αστυνομία, η πολεοδομία, το ΣΔΟΕ ή κάτι άλλο.Τι να το κάνω όταν μετά το τμήτα οι αστυνομικοί μου ζητούν συγνώμη που μπήκαν στο σπίτι μου να ελέγξουν αν έχω σοφίτα. Τι να κάνω μια συγνώμη όταν αφήνω τη δουλειά μου (όχι μόνο εγώ αλλά όλοι οι γείτονες) και πηγαίνω στο τμήμα να καταθέσω αντίγραφο της άδειας, όταν πάω με τους υπόλοιπους στον Εισαγγελέα για να σταματήσει αυτό το πράγμα που όμως συνεχίζεται;\nMάλλον οι επόμενοι που θα καλέσει θα είναι η Δίωξη Ναρκωτικών γιατί επικαλείται ότι ότι φυτεύουμε στους κήπους μας χόρτο.\nΆρα καταλαβαίνεις ότι είναι όλα μαζί και για να καταρεύσω ήρθε και το ΣΔΟΕ.\nΜήπως να οργανωθείτε και να της αλλάξετε τα φώτα όλοι μαζί οι εμπλεκόμενοι ?\nΝα βρείτε έναν καλό δικηγόρο και να την ταρακουνήσετε ίσως ?\nΜην το βάζεις κάτω, δεν πρέπει να νικήσει η αλητεία της. :-)\nΦΟΡΟΛΟΓΟΥΜΕΝΗ ΜΕ ΜΗΔΕΝΙΚΟ ΕΙΣΟΔΗΜΑ ΠΛΗΡΩΝΕΙ 541,12 ΕΥΡΩ ΦΟΡΟ\nΑς πληρωσει , συνάδελφε, απο τα λεφτά που δεν δηλώνει...τα μαύρα, κοινώς!Πως διάολο ζει μακροχρόνια άνεργη, που δεν κάνει δηλώσεις, όπως μας λες και έχει και ένα σπίτι 114τ.μ;\nΜπορεί να ζεί όπως ο 60χρονος ο οποίος αυτοκτόνησε εχθές στο Μεταξουργείο - όπως έγραψε στο σημείωμά του\nακίνητα μπορεί να υπήρχαν τα οποία "σκότωνε" σιγά σιγά γιατί είχε & άρρωστη μητέρα, αλλά με ακίνητα δεν γεμίζει το στομάχι.\nΤιμολόγιο από ελληνική μεταφορική εταιρεία για την μεταφορά εμπορευμάτων από Γερμανία\nΝομίζω ότι το πιό σωστό θα ήταν στους 357 / 377 αφού θα μεταφορικα\nΕΙΔΙΚΗ ΕΙΣΦΟΡΑ ΥΠΕΡ ΑΛΛΗΛΕΓΓΥΗΣ\nΠΟΛ 1246/ 7-12-2011\nΑποστολή κωδικών πρόσβασης taxis από το υπουργείο\nΤους κωδικούς αυτούς που θα τους στείλουν ?\nΣτις ταχυδρομικές διευθύνσεις των φορολογουμένων ?\nΑκόμη και στη γιαγιά μου στο χωριό ?\nΚαι πως είναι σίγουροι πως όλοι αυτοί\nοι φορολογούμενοι (αλλοδαποί, ηλικιωμένοι, και πολλοί άλλοι)\nθα είναι ενήμεροι για τη νέα αυτή διαδικασία,\nαλλά και για τον τρόπο κατάθεσης της δήλωσης ?\nΚι εγώ που μόλις την κατέθεσα,\nέβαλα τον αριθμό της καταχώρησης για διπλότυπο\nκαι την ημερομηνία υποβολής (& πληρωμής) για ημερομηνία.\n(βέβαια εγώ πάντα υποβάλλω τις δηλώσεις την\nημέρα που θα πληρωθούν οπότε συμπίπτουν οι ημερομηνίες)\nΠαραδόξως, η όλη διαδικασία πήγε πολύ στρωτά !\nΚΑΘΑΡΙΣΤΡΙΑ ΠΟΛΥΚΑΤΟΙΚΙΑΣ ΥΠΟΧΡΕΩΤΙΚΗ ΑΣΦΑΛΙΣΗ ΣΤΟ ΙΚΑ\nΠως ασφαλίζεται όμως στο ΙΚΑ?\nΜε αυτασφάλιση ( ισχύει ? ) ή με πρόσληψη πάλι απο την πολυκατοικία?\nΚανονική πρόσληψη στο ΙΚΑ με όλα τα "παρελκόμενα" . (ΑΠΔ, ΦΜΥ κλπ)\nΕφ'οσον η αυτασφάλιση για τις καθαρίστριες δεν ισχύει πλέον πως θα ασφαλίζονται?Κάτι άκουσα για αγορά ενσήμων απο τράπεζα.Εμπλέκετε άμεσα ο εργοδότης της καθαρίστριας με το ΙΚΑ? Ή πάει η καθαρίστρια να πάρει τα ένσημά της απο την τράπεζα μήπως γνωρίζει κανείς?\nΣε ερώτησή μου στο ΙΚΑ Μενιδίου (για τον δικό μας κηπουρό της πολυκατοικίας) μου είπαν ότι το εργόσημο αφορά είτε το προσωπικό που εργάζεται μέσα στο σπίτι ή το προσωπικό που εργάζεται στη μονοκατοικία κάποιου.\nΕάν προκειται για πολυκατοικία τότε, οποιοσδήποτε εργάζεται για αυτήν, ασφαλίζεται στο ΙΚΑ υποχρεωτικά.\nΕΜΠΟΡΙΚΗ ΕΠΙΧΕΙΡΗΣΗ Η ΟΠΟΙΑ ΚΑΠΟΙΟ ΕΙΔΟΣ ΚΑΙ ΤΟ ΕΜΠΟΡΕΥΕΤΑΙ ( ΤΟ ΠΟΥΛΑ ΑΥΤΟΥΣΙΟ ΟΠΩΣ ΤΟ ΑΓΟΡΑΣΕ ) ΑΛΛΑ ΚΑΙ ΤΟ ΕΠΕΞΕΡΓΑΖΕΤΑΙ ΚΑΙ ΤΟ ΠΟΥΛΑ ΣΕ ΑΛΛΗ ΜΟΡΦΗ\nΑφού μπορεί να κάνει επεξεργασία και να πουλά σε άλλη μορφή\nμήπως η εταιρία δεν είναι μόνο εμπορική ? Μήπως είναι βιοτεχνία ?\nΣυγγνώμη για τη διπλή παράθεση πιό πάνω !\nKαλησπερα στους συμπατριωτες του εργασιακου μεσαιωνα.Ειμαι και εγω ενας υποψηφιος για ασυμμετρο δικαστικο αγωνα.Παω για 5 μηνες απληρωτος.Απορω εσεις οι λογιστες πως ειναι δυνατον να παραβιαζετε τον ορκο που δωσατε οταν πηρατε το πτυχιο σας να προστατευετε το νομο και τα συμφεροντα των εργαζομενων. Ποτε δεν καταλαβα τους λογιστες και τις λογιστριες γιατι τετοια απεχθεια απεναντι μας,μακαρι να μην ειχε ανοιξει ποτε η σχολη στα ΤΕΙ πειραια και να γλυτωναμε μερικες ελιες ακομα πιο χρησιμες θα ηταν. Χαριν καποιου φιλοχρηματου αφεντικου λοιπον και καποιων λογιστων πρεπει να κανω και εγω αγωνα διοτι η προταση μου να απολυθω με μικροτερη αποζημιωση δεν βλεπω να γινεται δεκτη. Πως θα ξεμπλεξω πιο ευκολα για να μπω ταμειο ανεργιας?Επιθεωρηση εργασιας?Επισχεση?Αγωγη?Και τα 3? Εννοειται οτι πρεπει να γινουν οι ενεργειες αρχες 2012 ωστε να μετραει και η νεα αδεια μου στην αποζημιωση σωστα? Αν απολυθω και αποζημιωθω και μου δωσει επιταγες αντι για μετρητα να τα παρω και πως καλυπτομαι σε αυτη τη περιπτωση? Αν κανω επισχεση μπορει να χασω τα παντα η να τα παρω μετα απο 3 χρονια?Υπαρχει περιπτωση να παραιτηθω και παλι να μην πληρωνει?Σημ δεν ειναι σε αρθρο 99 ακομα. Υπαρχει τελικα Θεος σε αυτη τη χωρα?\nΑπορείς με τους λογιστές που δεν σε "προστατεύουν" (?) και παράλληλα ζητάς από αυτούς να σε βοηθήσουν να βρείς τη λύση ? Λίγο μπερδεμένα μάλλον τα έχεις.\nο χάρι πότερ και το νέο πρόγραμμα υποβολής ε9\nδεν μας είπε κανείς όταν αποφασίζαμε να ακολουθήσουμε την δουλειά του λογιστή να έχουμε πρώτα τελειώσει και την σχολή του χάρι πότερ γιατί μόνον αν είσαι μάγος καταλαβαίνεις τι έχουν στο μυαλό τους...\nΣωστό Παραστατικό για μή παραλαβή\nΚαι τι έγινε που έχει υπογράψει;;;; ΔΕΝ έχει χρησιμοποιηθεί όμως - ΔΕΝ έχει γίνει φυσική διακίνηση αγαθών.\nΗ έκδοση ΔΑ (επιστροφής) του πελάτη θα είναι "εικονική" = Εκδίδεις ΑΚΥΡΩΤΙΚΟ έχει δίκιο ο Lucke Luck.\nοκ και σ'εμένα λογικό φαίνεται αυτό, δεν είναι όμως στην κρίση πιθανού ελέγχου να θεωρήσει το ακυρωμένο\nπαραστατικό ως χρησιμοποιημένο για συναλλαγή χωρίς παραστατικό ? (εκδόθηκε, τα μεταφέρατε ασφαλώς, και\nμετά το ακυρώσατε.)\nΕυχαριστώ πολύ, πάντως όλους για τον χρόνο σας\nΑκύρωση του ΤΔΑ και έκδοση νέου.\nΑκύρωση, παρ'όλο που έχει υπογράψει, πάρει και διπλώσει στην τσέπη του το παραστατικό ?\nΘα ήθελα τη γνώμη σας για το παρακάτω :\nΠελάτης παραλαμβάνει εμπορεύματα από την έδρα μας.\nΥπογράφει το Δ.Αποστολής-Τιμολόγιο και πριν φύγει αντιλαμβάνεται\nότι έκανε λάθος στην αρχική του παραγγελία και θέλει να\nαλλάξει μέρος των πραγμάτων.\nΠοιός είναι ο πιό τυπικός και σύννομος τρόπος να γίνει\nη επιστροφή ?\n(Η διαφορά μας έγγυται στο ότι εκείνος επιμένει ότι\nείναι σύννομο να δώσει εντολή στην έδρα του, να εκδόσουν\nδελτίο αποστολής επιστροφής, να μου το στείλουν με φαξ\nκαι εγώ βάσει αυτού να τυπώσω το πιστωτικό τιμολόγιο -\nεγώ πιστεύω ότι με φαξ δεν γίνεται δουλειά )\nΕυχαριστώ πολύ όποιον βρει το χρόνο να απαντήσει


Υπάρχουν κάποια ερωτηματικά για την ενδεκάδα - Balla.com.cy\nΔημοσιεύτηκε στις 20/09/2019 - 11:06 από Τίμος Νικολάου\nΟ Απόλλωνας ταξιδεύει αύριο στη Λευκωσία για να αντιμετωπίσει την Ομόνοια, και θα επιδιώξει να δώσει συνέχεια στις επιτυχίες μετά την νίκη επί της Πάφου.\nΣαφώς και το παιχνίδι δεν θα είναι εύκολο για τους γαλάζιους αφού η Ομόνοια είναι αναγεννημένη τη φετινή περίοδο και θα χρειαστεί μεγάλη προσπάθεια από τους ποδοσφαιριστές του Ιβάν Βουκομάνοβιτς αν θέλουν να φύγουν με το διπλό από το ΓΣΠ.\nΟ κόουτς του Απόλλωνα καταστρώνει τα πλάνα του και φαίνεται πως ακόμα δεν αποφάσισε οριστικά για το ποιους θα δώσει φανέλα βασικού αφού ακόμα κάποιες θέσεις παίζονται.\nΣυγκεκριμένα κάτω από τα δοκάρια θα είναι ο Μολ, με το κέντρο της άμυνας να αποτελείται από τους Γιούστε και έναν εκ των Σάλαϊ ή Χάμπο Κυριάκου. Στα άκρα της άμυνας θα είναι οι Αγκίρε και Ζοάο Πέδρο.\nΣτο χώρο του κέντρου τώρα αν ο Χάμπος δεν αγωνιστεί ως στόπερ θα παίξει στη μεσαία γραμμή μαζί με τον Μάρκοβιτς και τον Σακέτι. Αν ο Κύπριος διεθνής αγωνιστεί ως κεντρικός αμυντικός τότε ο άλλος που θα αγωνιστεί στο χώρο του κέντρου και ως επιτελικός χαφ θα παίξει ο Παπουλής .\nΤώρα όσο αφορά τα άκρα της επίθεσης σίγουρη θεωρείται η παρουσία του Γιαννιώτα στο δεξί άκρο της επίθεσης, ενώ την άλλη θέση διεκδικούν οι Σαρδινέρο και Πίττας αλλά και ο Παπουλής αν δεν αγωνιστεί ως επιτελικός χαφ. Μοναδικός προωθημένος θα είναι ο Ζελάγια.\n« Μπαρτσελόνα: Δεν είναι βέβαιο ότι θα πάνε να πάρουν τον Νεϊμάρ του χρόνου\nΔείπνο λίγο πριν την πρεμιέρα »


BLAUPUNKT ΠΥΡΓΟΣ ΑΝΕΜΙΣΤΗΡΑ 108CM 45W AFT801 - GRC TECH\nBLAUPUNKT ΠΥΡΓΟΣ ΑΝΕΜΙΣΤΗΡΑ 108CM 45W AFT801HomeΨύξη- ΘέρμανσηAνεμιστήρες\nAFT801 με ηλεκτρονικό τηλεχειριστήριο, καθυστέρηση απενεργοποίησης με χρονοδιακόπτη και οθόνη LED!\nΟι ζεστοί καλοκαιρινοί μήνες σημαίνουν ότι πρέπει να αντιμετωπίσετε την άνοδο της θερμοκρασίας. Η ζέστη στο σπίτι και στο γραφείο είναι δύσκολο να αντέξει. Ένας ανεμιστήρας πύργου είναι μια πολύ χρήσιμη συσκευή σε τέτοιες καιρικές συνθήκες. Έξυπνο και πολύ αποτελεσματικό, θα ταιριάζει άψογα στο δωμάτιό σας. Καταλαμβάνει λιγότερο χώρο από τους παραδοσιακούς ανεμιστήρες, καθώς είναι πιο λεπτός και τα χρώματά του είναι συγκρατημένα.\nΔιασκορπίζοντας ένα πολύ δυνατό χτύπημα αέρα στη μέγιστη ταχύτητα του ανεμιστήρα, ο ανεμιστήρας AFT801 Tower από την Blaupunkt είναι μια σύγχρονη συσκευή που θα είναι εκεί για εσάς όταν το χρειάζεστε περισσότερο, τις ημέρες με τη θερμοκρασία να υπερβαίνει το επίπεδο άνεσης για το σώμα σας.\nΔιαθέτει τρεις ταχύτητες φυσήματος και τέσσερις τρόπους λειτουργίας για να προσαρμόσετε τη λειτουργία του στις δικές σας προτιμήσεις. Επιλέξτε την τυπική λειτουργία για τη λειτουργία της μονάδας σε καθορισμένη ταχύτητα. Στη φυσική λειτουργία, ο ανεμιστήρας θα μιμηθεί ένα αεράκι, για να απαλύνει το σώμα και το δέρμα σας, εναλλάσσοντας την ταχύτητά του από την πιο γρήγορη στην πιο αργή κάθε πέντε δευτερόλεπτα. Το AFT801 είναι πάντα μια τέλεια επιλογή εάν θέλετε να χαλαρώσετε μετά από μια δύσκολη μέρα στη δουλειά ή μια συνάντηση γραφείου. Αφού ρυθμίσετε τη μονάδα στη νυχτερινή λειτουργία, ο ανεμιστήρας θα αρχίσει να ψύχεται στην υψηλότερη ταχύτητά του, θα επιβραδύνεται στη μέση και στη χαμηλότερη σε διαστήματα 30 λεπτών και θα συνεχίσει να λειτουργεί μέχρι να τον απενεργοποιήσετε ή να αλλάξετε λειτουργία. Ρυθμίστε τον ανεμιστήρα στη λειτουργία παιδιού για αυτόματη απενεργοποίηση μετά από 3 ώρες λειτουργίας. Η συσκευή θα λειτουργεί με την υψηλότερη ταχύτητά της στην πρώτη φάση, όταν το παιδί σας αρχίσει να αποκοιμιέται, και θα πάει στο μεσαίο μετά από 15 λεπτά, φτάνοντας στη χαμηλότερη ταχύτητα μετά από άλλα 15 λεπτά. Όταν ρυθμιστεί αυτή η λειτουργία, η μονάδα ενεργοποιεί ταυτόχρονα την ταλάντωση, η οποία εξασφαλίζει ίση διασπορά στο δωμάτιο. Μπορείτε να το απενεργοποιήσετε, ωστόσο, χρησιμοποιώντας ένα μόνο κουμπί εάν θέλετε.\nΣε αντίθεση με τον προηγούμενο ανεμιστήρα AFT601, ο AFT801 διαθέτει ρύθμιση κλίσης για να κατευθύνει το φύσημα του αέρα προς τα πάνω και να μειώνει την αίσθηση ότι χτυπιέται από το αεράκι, ενώ η κυκλοφορία του αέρα βελτιώνεται σε όλο το δωμάτιο.\nΤο AFT801 λειτουργεί πολύ αθόρυβα (40 dB στη χαμηλότερη ταχύτητα φυσήματος), ώστε να μπορείτε να το στέκεστε ακριβώς δίπλα στο κρεβάτι των παιδιών σας χωρίς να ανησυχείτε για τον ύπνο τους ή σε έναν χώρο γραφείου όπου οι άνθρωποι προτιμούν να εργάζονται σιωπηλά.\nΈνα ηλεκτρονικό τηλεχειριστήριο, η καθυστέρηση απενεργοποίησης που λειτουργεί με χρονοδιακόπτη και η οθόνη LED για την ανάγνωση των τρόπων εργασίας και των θερμοκρασιών δωματίου, προσθέτουν στην άνεση της λειτουργίας.\n20 × 109 × 18.5 cm\nEAN: 5901750504273 Κωδικός προϊόντος: 15-AFT801 Κατηγορία: Aνεμιστήρες


Κρύο γυμναστήριο: όλα τα πλεονεκτήματα και τα μειονεκτήματα της πραγματοποίησης της εκπαίδευσής μας σε ένα δωμάτιο στους 10 βαθμούς - Υγεία - 2020\nΚρύο γυμναστήριο: όλα τα πλεονεκτήματα και τα μειονεκτήματα της πραγματοποίησης της εκπαίδευσής μας σε ένα δωμάτιο στους 10 βαθμούς\nΣτον κόσμο της φυσικής κατάστασης, εκτός από την υγεία και την κατάρτιση με βάση την επιστημονική γνώση, την καινοτομία και την αναζήτηση νέων workouts ότι την προσοχή των δυνητικών χρηστών.\nΣτο πλαίσιο αυτό, πρόσφατα προέκυψε η ιδέα της εκπαίδευσης σε ένα κρύο δωμάτιο. Η ιδέα είναι να εκπαιδεύσει για 50 λεπτά σε ένα δωμάτιο που έχει σταθερή θερμοκρασία 10 μοίρες Celsius πολύ έντονα, μετά από μια προπόνηση HIIT.\nΗ θεωρία πίσω από αυτή την ιδέα βασίζεται στην πεποίθηση ότι η άσκηση σε χαμηλές θερμοκρασίες έχει συγκεκριμένα αποτελέσματα, όπως η μικρότερη πιθανότητα να έχουν κορδόνια αργότερα και κάποια επιτάχυνση του μεταβολισμού, βοηθώντας μας να κάψουμε περισσότερες θερμίδες.\nΤο ερώτημα που θέτουμε είναι: τι ισχύει σε αυτή την πίστη; Είναι η κρύα προπόνηση πραγματικά τόσο ευεργετική όσο μπορεί να φανεί; Κάποιες έρευνες στον τομέα αυτό φαίνεται να επιβεβαιώνουν μέρος αυτών των οφελών. Η έρευνα από τους Sidossis και Kijamura διαπίστωσε ότι η εκπαίδευση σε κρύα περιβάλλοντα θα μπορούσε να βοηθήσει στη μετατροπή του λευκού λίπους (λιπιδίου) στο καστανό λίπος (το οποίο καίει για να μας προστατεύσει από το κρύο). Θα βοηθήσει επίσης το σώμα μας να περάσει περισσότερες θερμίδες σε ηρεμία, βελτιώνοντας το μεταβολισμό.\nΕπιπλέον, θα μπορούσε να συμβάλει στη μείωση της έντασης και της κούρασης. Ωστόσο, δεν είναι όλα πλεονεκτήματα: Η εκπαίδευση στο κρύο μπορεί να αυξήσει τον κίνδυνο αναπνευστικών προβλημάτων, οπότε τα άτομα με άσθμα πρέπει να είναι προσεκτικά. Επιπλέον, υπάρχει μεγαλύτερη μυϊκή σύσπαση, η οποία μπορεί να αυξήσει τον κίνδυνο τραυματισμού.\nΣε κάθε περίπτωση, η πραγματικότητα είναι ότι 10 βαθμοί δεν είναι πολύ ακραία θερμοκρασία. Επομένως, είναι δύσκολο να καθοριστεί εάν θα έχουμε πραγματικά κάποια από τα οφέλη ή θα πρέπει να είμαστε προσεκτικοί με οποιονδήποτε από τους κινδύνους. Σε κάθε περίπτωση, ο μόνος τρόπος να μάθουμε αν είναι μια κατάλληλη και ωφέλιμη πρακτική για μας είναι να το δοκιμάσουμε και να αποφασίσει αν λειτουργεί για εμάς ή προτιμούμε να συνεχίσουμε την εκπαίδευση σε κανονική θερμοκρασία.\nΒίντεο: Αν όλοι στο γυμναστήριο έλεγαν την αλήθεια! (Απρίλιος 2020).\nΌχι χωρίς τους φίλους σας! Δέκα μακιγιάζ αποκριών που φορούν σε μια ομάδα\nΟι χρυσές πούλιες όχι μόνο μας κοσμούν σε συγκεκριμένες εκδηλώσεις ... Εδώ είναι η απόδειξη\nΕάν είστε fan του Χάρι Πότερ, θα αγαπήσετε τον εορτασμό της 20ης επετείου του με ένα παγωτό μπύρας βουτύρου\nΔεν έχετε υποκύψει στη μόδα του κελύφους; Αυτά τα κοσμήματα (χαμηλού κόστους) θα σας κατακτήσουν\nΙδέες για Απόκριες: μακιγιάζ από άλλο γαλαξία\nΤα νύχια μας θα είναι μέσα από τα σύννεφα με τη νέα τάση στα μανικιούρ που θριαμβεύει στο Instagram\nΤο καλύτερο ντυμένο στα βραβεία BRIT 2018: αυτές οι προσωπικότητες έφτασαν και κέρδισαν\nΤο Chloé Parfum μετατρέπεται σε δέκα χρονών: έτσι δημιουργείται μια εικόνα (και γι 'αυτό το εορτάσαμε)\nΔοκιμάσαμε το Eau de Lacoste L.12.12 Pour Elle Natural, το νέο μου καλοκαιρινό άρωμα\nΤα βλέμματα που έχουν επιλέξει οι πρωταγωνιστές της Elite στην πρεμιέρα της δεύτερης σεζόν της σειράς Netflix\nΜπορεί μια κοπέλα με μπουρκίνα να ανταγωνιστεί ισότιμα με τους υπόλοιπους συμμετέχοντες;\nCopyright 2020 \_ Τάσεις Της Μόδας \_ Κρύο γυμναστήριο: όλα τα πλεονεκτήματα και τα μειονεκτήματα της πραγματοποίησης της εκπαίδευσής μας σε ένα δωμάτιο στους 10 βαθμούς


ΙΣΤΟΛΟΓΙΟ ΑΦΙΕΡΩΜΕΝΟ ΣΤΟ ΣΚΑΚΙΣΤΙΚΟ ΤΜΗΜΑ ΤΗΣ ΑΕΚ: Αυγούστου 2010\nΕπιτυχίες σκακιστών της ΑΕΚ στο Διεθνές Τουρνουά Χαλκίδας\nΜε 204 σκακιστές και σκακίστριες (εκ των οποίων 40 Grand Maitre), διεξάγεται από 9 έως 17 Αυγούστου στην πανέμορφη πόλη της Χαλκίδας (στο "Hotel Palliria"), το Διεθνές Τουρνουά με την επωνυμία "Negroponte 2010", το οποίο διοργανώνει η Σκακιστική Ακαδημία Χαλκίδος "Παλαμίδης ο Ευβοεύς". Επικεφαλής διαιτητής του τουρνουά είναι ο εκ των εφόρων του σκακιστικού τμήματος της ΑΕΚ, Μιχάλης Πρεβενιός, ενώ στους αγώνες συμμετέχουν συνολικά 6 σκακιστές του Δικεφάλου. Πρόκειται για τους ΙΜ Γρηγοριάδη Αλέξανδρο, Γρηγοριάδη Μιχαήλ, Κοσμά-Λέκκα Δημήτριο, Τσίρο Φραγκίσκο-Βλάσιο, Τσίρο Δημήτριο και Βραϊμάκη Ιωάννη. Η διοργάνωση θα ολοκληρωθεί μετά από 9 γύρους.\nΑναλυτικότερα, μετά τη διεξαγωγή των 3 πρώτων γύρων, είχαμε και τις πρώτες επιτυχίες για τους σκακιστές της ΑΕΚ. Στην πρεμιέρα, ο 12χρονος Μιχάλης Γρηγοριάδης έκανε ισοπαλία με τη Grand Maitre γυναικών Άννα-Μαρία Μπότσαρη (φωτό). Για να καταλάβουμε το μέγεθος της επιτυχίας του λιλιπούτειου σκακιστή του Δικεφάλου, αρκεί να ρίξουμε μία ματιά στο βιογραφικό της αντιπάλου του. H 38χρονη Άννα-Μαρία Μπότσαρη, έχει κατακτήσει 6 φορές το πρωτάθλημα Ελλάδας γυναικών. Ήταν ασημένια Παγκόσμια Πρωταθλήτρια στις σκακίστριες μέχρι 20 ετών το 1991, χάλκινη στην ίδια κατηγορία το 1990, καθώς και χάλκινη Παγκόσμια Πρωταθλήτρια στις σκακίστριες μέχρι 16 ετών το 1988. Αγωνίζεται στην εθνική μας ομάδα γυναικών από το 1985 (!) μέχρι σήμερα και είναι η σκακίστρια με τις περισσότερες συμμετοχές στην εθνική ομάδα (30), στις οποίες έχει παίξει 248 παρτίδες, κατέχοντας το αντίστοιχο ρεκόρ μεταξύ των ελληνίδων σκακιστριών. To 1988 με την εθνική μας κατέλαβε την 6η θέση στη Σκακιστική Ολυμπιάδα, ενώ στην επόμενη Ολυμπιάδα (το 1990) κατέλαβε (πάλι με την εθνική), την 8η θέση.\nΌμως οι επιτυχίες είχαν και συνέχεια. Στο 2ο γύρο της διοργάνωσης, ο 16χρονος Δημήτρης Κοσμάς-Λέκκας, έκανε ισοπαλία με τη Γεωργιανή Grand Maitre Γυναικών, Inga Charkhalashvilli. Στον ίδιο γύρο των αγώνων, ο 14χρονος Δημήτρης Τσίρος, έκανε ισοπαλία με τη Μaitre Γυναικών της Διεθνούς Σκακιστικής Ομοσπονδίας, Μαρία Πετράκη. Η Πετράκη έχει κατακτήσει 3 φορές τον τίτλο της Πρωταθλήτριας Ελλάδας γυναικών, έχει παίξει σε 10 διοργανώσεις με την εθνική μας ομάδα γυναικών, στις οποίες έχει δώσει 56 παρτίδες. Το 1990 ήταν μέλος της ομάδας που πήρε την 8η θέση στη Σκακιστική Ολυμπιάδα.\nΣτα πλαίσια τέλος του 3ου γύρου, ο Δημήτρης Κοσμάς-Λέκκας κέρδισε την Ινδή International Maitre, Tania Sachdev.\nΟ 4ος γύρος είναι προγραμματισμένος να διεξαχθεί την 12/8/2010 και ώρα 17:30.\nΚλείνοντας, θα θέλαμε να ευχαριστήσουμε τους διοργανωτές για την παροχή μίας δωρεάν φιλοξενίας για συμμετοχή στο τουρνουά σε σκακιστή της ομάδος μας.\nΑναρτήθηκε από AEK Chess Club στις 13:06 0 σχόλια\nΕπιτυχίες σκακιστών της ΑΕΚ στο Διεθνές Τουρνουά Χ...


Ferienwohnung Gerlach σε Δρέσδη, Germany - Εγγυημένη στην καλύτερη τιμή | Lets Book Hotel\nΕίστε εδώ: Αρχική σελίδα > Γερμανία Ξενοδοχεία > Δρέσδη Ξενοδοχεία > Ferienwohnung Gerlach\nΔιεύθυνση: Döbelner Str. 19, Dresden 01129 (Χάρτης)\nFerienwohnung Gerlach - Φωτογραφίες\nΚρατήσεις στο Ferienwohnung Gerlach\nΠότε σκοπεύετε να μείνετε στη Ferienwohnung Gerlach;\nΠώς μπορώ να κάνω κράτηση σε Ferienwohnung Gerlach;\nΚάντε την κράτησή σας Ferienwohnung Gerlach εύκολα και με ασφάλεια. Επιλέξτε ένα ή περισσότερα δωμάτια. Μετά κάντε κλικ στο κουμπί "κράτηση τώρα". Στη συνέχεια η φόρμα επιβεβαίωσης εμφανίζεται και πρέπει να επιβεβαιώσετε την κράτησή σας. Έπειτα θα σας στείλουμε ένα άμεσο μήνυμα επιβεβαίωσης μέσω email.\nFerienwohnung Gerlach πληροφοριες δωματιου\nΨυγείο, Φούρνοs μικροκυμάτων, Τουαλέτα, Ντους, Μπάνιο, Μικρή κουζίνα, Δορυφορική τηλεόραση\nΠαροχές στο Ferienwohnung Gerlach\nΠαρακαλείστε να ενημερώσετε το Ferienwohnung Gerlach εκ των προτέρων σχετικά με την αναμενόμενη ώρα άφιξής σας. Μπορείτε να χρησιμοποιήσετε το πεδίο για Ειδικά Αιτήματα κατά την κράτηση, ή να επικοινωνήσετε απευθείας με το κατάλυμα, στα στοιχεία επικοινωνίας που αναγράφονται στην επιβεβαίωσή σας. Αυτό το κατάλυμα δεν φιλοξενεί μπάτσελορ ή αντίστοιχα πάρτι.\nFerienwohnung Gerlach Πολιτικη\nΞενοδοχεία κοντά Ferienwohnung Gerlach\n" The hotel staff is very helpful"\n"We were very impressed with the hotel and our stay."


SIMPLEfi: Μια έξυπνη υπηρεσία για γρήγορο Internet στο σπίτι και στο εξοχικό! - Ecozen\nΑρχική Ειδήσεις SIMPLEfi: Μια έξυπνη υπηρεσία για γρήγορο Internet στο σπίτι και στο εξοχικό!\nSIMPLEfi: Μια έξυπνη υπηρεσία για γρήγορο Internet στο σπίτι και στο εξοχικό!\n11 Ιουλίου 2016 - 06:30\nΤο μόνο που χρειάζεται, είναι να αγοράσουν την υπηρεσία σε ένα κατάστημα WIND είτε online στο www.wind.gr/simplefi, να τοποθετήσουν την ειδική SIM κάρτα στον εξοπλισμό που θα παραλάβουν άμεσα και να τον συνδέσουν στην πρίζα του ρεύματος.\nΜε τον τρόπο αυτό, εξασφαλίζουν ασύρματη σύνδεση στο διαδίκτυο με υψηλές ταχύτητες που προσφέρει το νέο 4G δίκτυο της WIND.\nΗ υπηρεσία SIMPLEfi είναι ιδανική για όσους μετακινούνται συχνά ή έχουν περιστασιακές ανάγκες για γρήγορο και σταθερό internet ή ακόμα και για την περίοδο των διακοπών.\nΔεν απαιτείται σταθερή τηλεφωνική σύνδεση και είναι εύκολο στη μεταφορά. Παρέχονται 2 βασικά οικονομικά πακέτα ώστε οι ενδιαφερόμενοι να επιλέγουν αυτό που ταιριάζει καλύτερα στις ανάγκες τους.


Στην Ολομέλεια η συζήτηση επί του πολυνομοσχεδίου\nΤρίτη 22 Ιανουαρίου 2019 10:14\n13 Ιουνίου 2018 13:04:00\nΗ κυβέρνηση έχει δηλώσει πως το νομοσχέδιο πρέπει να ψηφιστεί πριν από τη Eurogroup της 21ης Ιουνίου, που κρίνει την ολοκλήρωση του προγράμματος και το ζήτημα του χρέους. Αντιρρήσεις αντισυνταγματικότητας πρόβαλε η Δημοκρατική Συμπαράταξη, με την έναρξη στην Ολομέλεια, της σχετική συζήτησης.\nΟι εκπρόσωποι της Δημοκρατικής Συμπαράταξης διατύπωσαν αντιρρήσεις για το άρθρο 60 παρ. 5 του νομοσχεδίου, που προβλέπει ότι δεν ισχύει η παύση ή ο περιορισμός της τοκογονίας αν απορριφθεί από τα δικαστήρια αίτηση υπαγωγής των οφειλών στις ευεργετικές διατάξεις του νόμου ρύθμισης οφειλών δανείων στις τράπεζες. Επιπλέον, αντέδρασαν στο άρθρο 109, καταγγέλλοντας ότι η κυβέρνηση βάζει εγγύηση περιουσία που έχει υπαχθεί στο υπερταμείο, μεταξύ των οποίων και οι μετοχές των Υπηρεσιών Κοινής Ωφέλειας. Τέλος, πρόβαλαν αντιρρήσεις και για το άρθρο που προβλέπει τη μεταφορά ταμειακών διαθεσίμων σε ενιαίο λογαριασμό, από τους ΟΤΑ και τη Βουλή, σημειώνοντας ότι θίγεται η αυτοτέλειά τους. «Η κυβέρνηση έχει ζηλέψει και τις διομολογήσεις της Υψηλής Πύλης» δήλωσε ο Ανδρέας Λοβέρδος, κατηγορώντας την κυβέρνηση ότι υπέκυψε στις απαιτήσεις των δανειστών να τεθούν τα ταμειακά διαθέσιμα στη βούληση της κυβέρνησης.\nΠλήθος συσκευασιών και φιαλιδίων που περιείχαν αναβολικά σκευάσματα εντοπίστηκαν το βράδυ της Παρασκευής από το Τμήμα Ασφαλείας Θηβών, σε εμπορευματοκιβώτιο μεταφορικής εταιρείας στην ευρύτερη περιοχή των Θηβών. Συνολικά βρέθηκαν και κατασχέθηκαν: 123 κουτιά με 10.650 χάπια αναβολικών σκευασμάτων,2.791 φιαλίδια-αμπούλες με αναβολικές ουσίες σε υγρή μορφή,νάιλον συσκευασία με ...\nΟργανωμένο σχέδιο από ακραίες ομάδες για την ταυτόχρονη εισβολή στη Βουλή από πέντε διαφορετικά σημεία, βλέπει ο Νίκος Βούτσης μετά τα «πρωτοφανή», όπως είπε, επεισόδια. Ο Πρόεδρος της Βουλής έκανε λόγο για συστηματική προσπάθεια από ακραίες ομάδες για εισβολή στη Βουλή, που διήρκησε ένα δίωρο. «Θα ...\nΟ Νίκος Κοτζιάς, μιλώντας σήμερα στον ρ/σ «News 247», ανέφερε μεταξύ άλλων πως θα καταθέσει αγωγή σε βάρος του Πάνου Καμμένου, μετά την κύρωση της Συμφωνίας των Πρεσπών. «Με τον κύριο αυτό θα ασχοληθεί ο εισαγγελέας. Ψήφισε τις προγραμματικές δηλώσεις της κυβέρνησης Καραμανλή που προέβλεπαν λύση ...\nΠολύωρο θρίλερ για τα αίτια θανάτου ενός άνδρα, ο οποίος βρέθηκε απανθρακωμένος σε εγκαταλελειμμένο κτήριο στην περιοχή των Σεπολίων. Στο σημείο κλήθηκαν τα ξημερώματα για κατάσβεση πυρκαγιάς στελέχη της Πυροσβεστικής, μετά απο κλήση που έλαβαν ότι το ακίνητο είχε τυλιχθεί στις φλόγες. Στην διάρκεια της κατάσβεσης της ...\nΟ Σπύρος Λυκούδης μετά τις εξελίξεις στο Ποτάμι και τη διάλυση της ΚΟ παραιτήθηκε από αντιπρόεδρος της Βουλής. Ο ίδιος έθεσε την παραίτησή του στη Διάσκεψη των Προέδρων της Βουλής, η οποία, αν και επιφυλάχθηκε να απαντήσει, αναμένεται να την κάνει δεκτή, αφού δεν υπάρχει πλέον ...\n«Συναγερμός» σήμανε λίγο πριν από τις 11:00 της Δευτέρας, μετά από τον εντοπισμό ύποπτου φακέλου στα γραφεία της Ύπατης Αρμοστείας του ΟΗΕ. Αμέσως κλήθηκαν η Αστυνομία και η Πυροσβεστική, άνδρες της οποίας εκπαιδευμένοι στην αντιμετώπιση πιθανής χημικής επίθεσης σπεύδουν στην Ύπατη Αρμοστεία του ΟΗΕ. Ο χώρος όπου ...\nΥπαξιωματικός της Αεροπορίας Στρατού συνελήφθη το μεσημέρι της Κυριακής, στη Νέα Βύσσα, στον Έβρο Ο Έλληνας στρατιωτικός συνελήφθη μαζί με έναν Άγγλο εργαζόμενο σε ΜΚΟ να φωτογραφίζουν παράνομα περάσματα προσφύγων στην περιοχή. Ο Αρχιλοχίας βρίσκονταν σε ΖΑΠ ( Ζώνη Ασφάλειας Προκαλύψεως) μαζί τον 25χρονο και στα κινητά ...\n«Προς το παρόν είμαστε όλοι ανεξάρτητοι, εκτός κι αν γίνει κάποια αλλαγή και παραμείνει με Κοινοβουλευτική Ομάδα το Ποτάμι», απάντησε ο Γρηγόρης Ψαριανός στο Καλημέρα Ελλάδα, ερωτηθείς για το αν θα παραμείνει στο Ποτάμι. Μετά την ανεξαρτητοποίηση του Γιώργου Αμυρά, η οποία ανακοινώθηκε σήμερα το πρωί, ...\nΣαν βόμβα έσκασε η είδηση στη Λαμία για το ξαφνικό χαμό 14χρονης μαθήτριας του 6ου Γυμνασίου (Πέτρινο). Σύμφωνα με πληροφορίες του lamiareport.gr, η μαθήτρια της Β' Γυμνασίου εισήχθη στα επείγοντα του Νοσοκομείου Λαμίας πολύ νωρίς το πρωί της Παρασκευής με έντονο πόνο στην κοιλιά. Αφού έγιναν οι ...\nΤην αγανάκτησή του για τη ρίψη «χημικών ουσιών με επιβλαβείς ουσίες» στο συλλαλητήριο για τη Μακεδονία εκφράζει ο Ιατρικός Σύλλογος Αθηνών, προαναγγέλλοντας πως πρόκειται άμεσα να καταθέσει μηνυτήρια αναφορά στον Εισαγγελέα «προκειμένου να αποδοθούν ευθύνες σε όσους επέλεξαν τον απαράδεκτο και αντιδημοκρατικό αυτό μέσο καταστολής ...\n«Ο ελληνικός λαός μίλησε και την φωνή του οφείλουμε να την ακούσουμε όλοι. Με πρώτο τον κύριο Τσίπρα και τους πρόθυμους υποστηρικτές της συμφωνίας των Πρεσπών», ανέφερε σε δήλωσή του ο πρόεδρος της Ν.Δ. Κυριάκος Μητσοτάκης για το συλλαλητήριο κατά της συνθήκης των Πρεσπών, ενώ ...\nΕπεισόδια από κουκουλοφόρους, εκτεταμένη χρήση χημικών, λιπόθυμοι διαδηλωτές, τραυματίες και μαχαιρώματα. Αυτή είναι η εικόνα από το κέντρο της Αθήνας μετά το συλλαλητήριο για τη Μακεδονία που άρχισε να διαλύεται άρον άρον καθώς τα ΜΑΤ έκαναν εκτεταμένη χρήση χημικών ύστερα από την επίθεση που τους ...\nΣυλλαλητήριο για την Μακεδονία: Επεισόδια έξω από την Βουλή\n“Φρούριο” η Αθήνα για το συλλαλητήριο – Κλειστοί δρόμοι και σταθμοί του ΜετρόΕπεισόδια σημειώνονται έξω από την Βουλή από την πλευρά του μνημείου του Άγνωστου Στρατιώτη με μικρή ομάδα ατόμων, την ώρα που είναι σε εξέλιξη το συλλαλητήριο για την Μακεδονία. Διαδηλωτές ανέβηκαν στα σκαλιά της ...\nTην τελευταία του πνοή μέσα στο αυτοκίνητο που επέβαινε, άφησε ένας 62χρονος το βράδυ του Σαββάτου χωρίς κανείς από τους συνεπιβάτες του να αντιληφθεί το παραμικρό. Το τραγικό περιστατικό σημειώθηκε κοντά στη Θήβα, κατά τη διάρκεια της επιστροφής μιας παρέας, από την Αθήνα στην Τιθορέα. Συγκεκριμένα, ...\nΈνας 46χρονος έχασε τη ζωή του σε τροχαίο δυστύχημα στην παλαιά Εθνική Οδό Θεσσαλονίκης - Κατερίνης, στο ύψος της Νέας Χράνης Πιερίας. Το τροχαίο σημειώθηκε χθες, όταν από άγνωστη μέχρι στιγμής αιτία, το αυτοκίνητο που οδηγούσε ο 46χρονος στο 91ο χιλιόμετρο της παλαιάς Εθνικής Οδού Θεσσαλονίκης ...\nΤη φυλακή της Λάρισας επισκέφτηκε ο υπουργός Δικαιοσύνης Μιχάλης Καλογήρου συνοδευόμενος από τον Γενικό Γραμματέα Αντεγκληματικής Πολιτικής Ευτύχη Φυτράκη. Ο υπουργός Δικαιοσύνης ενημερώθηκε από τους υπευθύνους της φυλακής για τις λειτουργίες, αλλά και για τα προβλήματα του σωφρονιστικού καταστήματος, ενώ επισκέφθηκε τις πτέρυγες και συνομίλησε με ...\n3.000 πούλμαν στην Αθήνα για το Συλλαλητήριο\nΑντίστροφα μετρά πλέον ο χρόνος για το συλλαλητήριο για τη Μακεδονία, που θα πραγματοποιηθεί στο Σύνταγμα. Αν και το «ραντεβού» έχει δοθεί για τις 2 μ.μ., ήδη, από νωρίς το πρωί, διαδηλωτές έχουν αρχίσει να καταφθάνουν στο Σύνταγμα. Σε βίντεο που έχουν αναρτήσει στα μέσα κοινωνικής ...\nΈνα άκρως επικίνδυνο περιστατικό στο Αιγαίο με την εμπλοκή τουρκικών F-16 πραγματοποιήθηκε το μεσημέρι της Παρασκευής. Σύμφωνα με το militaire.gr , χθες το μεσημέρι τουρκικά F-16 επιχείρησαν να παρεμποδίσουν Super Puma της ΠΑ, να κάνει έρευνα και διάσωση στο Φαρμακονήσι. Τουρκικό F-16 πέταξε πάνω από το ...\nΚατατέθηκε στη Βουλή η Συμφωνία των Πρεσπών, το πρωί του Σαββάτου. Τη Δευτέρα θα συνεδριάσει η Διάσκεψη των Προέδρων, προκειμένου να αποφασιστεί πότε θα μπει στην επιτροπή Εξωτερικών Υποθέσεων η Συμφωνία των Πρεσπών. Η συζήτηση στην επιτροπή θα ξεκινήσει τη Δευτέρα το απόγευμα και αναμένεται ότι ...\nΈκτακτες κυκλοφοριακές ρυθμίσεις στην ευρύτερη περιοχή του κέντρου της Αθήνας ανακοίνωσε η Ελληνική Αστυνομία, εν όψει του αυριανού συλλαλητηρίου για τη Μακεδονία στο Σύνταγμα. Ειδικότερα, δεν θα επιτρέπεται η στάση και η στάθμευση από απόψε στις 22:00, ενώ θα διακοπεί η κυκλοφορία από αύριο, στις 6.00 ...\nΑνατριχίλα προκαλεί η προκήρυξη με την οποία αναλαμβάνει την ευθύνη η οργάνωση «Εικονοκλαστική Σέχτα» για την έκρηξη στον ιερό ναό του Αγίου Διονυσίου στο Κολωνάκι στις 27 Δεκεμβρίου, καθώς όπως αναφέρουν ήθελαν νεκρούς και υπογραμμίζουν ότι την επόμενη φορά θα το πετύχουν. Η προκήρυξη αναρτήθηκε στις ...\nΦωτιά μαίνεται αυτή την ώρα σε ένα διαμέρισμα στην Νέα Σμύρνη. Μεγάλη δύναμη της Πυροσβεστικής στο σημείο. Έκδηλη η ανησυχία των πυροσβεστών. ΣΥΝΕΧΗΣ ΕΝΗΜΕΡΩΣΗΜεγάλη φωτιά έχει ξεσπάσει και μαίνεται αυτή την ώρα σε ένα διαμέρισμα του τετάρτου ορόφου στην Νέα Σμύρνη. Το διαμέρισμα βρίσκεται στην ...\nΝεκρός εντοπίστηκε ένας 80χρονος άνδρας, στη διάρκειας κατάσβεσης φωτιάς, σε μονοκατοικία στην οδό Σουφλίου 12, στην Άνω Πόλη Θεσσαλονίκης. Η φωτιά ξέσπασε μιάμιση ώρα μετά τα μεσάνυκτα και, σύμφωνα με την Πυροσβεστική Υπηρεσία, ήταν μικρής έκτασης. Για την κατάσβεση της επιχείρησαν εννέα πυροσβέστες με τέσσερα οχήματα.


Γιατί (τέτοια) "Πρωτοβουλία"\nΕσπευσαν πολλοί, φίλοι κι οχτροί, μέσω e-mail και τηλεφώνου (γιατί ορές καρντάσια δεν τα γράφεται και σε σχόλια ΕΠΩΝΥΜΑ; Θα τα δημοσιεύσω όλα! Το υπόσχομαι!) να με ψέξουν που πήρα θέση ως Blogger (και ως άνθρωπος, φαντάζομαι) για τα αυτοδιοικητικά της Θεσσαλονίκης.\nΗ απάντηση είναι απλή απλούστατη: Πέραν του ότι γεννήθηκα εδώ από Σαλονικιά μάνα (πράγμα που μικρή σημασία έχει) δικαίωμα συμμετοχής στα κοινά έχουν όσοι ΖΟΥΝ ή/και ΕΡΓΑΖΟΝΤΑΙ σε έναν τόπο, άσχετα του αν έχουν γεννηθεί ή όχι σ’ αυτόν, άσχετα επίσης του αν έχουν ζήσει 5-10 ή 80 χρόνια σ’ αυτόν, αρκεί που δεν είναι ΠΕΡΑΣΤΙΚΟΙ και ΤΟΥΡΙΣΤΕΣ. Και για να το πάω ακόμη παραπέρα, με κίνδυνο να βγει σε πολλούς ο «μικρός Ψωμιάδης» που κρύβουν μέσα στο τάχα μου προοδευτικό σαρκίο τους, δικαίωμα και υποχρέωση συμμετοχής θα έπρεπε να έχουν και όλοι οι ξένοι μετανάστες και πρόσφυγες αλλά και οι φοιτητές που ζουν, εργάζονται, ερωτεύονται, σπουδάζουν, καταναλώνουν, πληρώνουν έμμεσους και άμεσους φόρους, περπατούν, ανασαίνουν σε αυτή την πόλη. Ολοι αυτοί θα έπρεπε να έχουν και Λόγο και Ψήφο για τους ανθρώπους που θα εκλεγούν ως τοπικοί άρχοντες. Στο Δήμο Θεσσαλονίκης (όπως και στο Δήμο της Αθήνας) συμβαίνει ακριβώς το αντίθετο: ψηφίζουν όσοι ζουν στο Πανόραμα και την Κρήνη (την Κηφισιά και την Εκάλη, αντίστοιχα) και εργάζονται στη Θέρμη και την Καλαμαριά (στο Μαρούσι και τον Πειραιά, αντίστοιχα). Οσοι δηλαδή ουδεμία σχέση έχουν με το Κέντρο της πόλης.\n«Και η αντικειμενικότητα;»\nΩς Blogger (και ως άνθρωπος, ελπίζω) δεν έχω καμιά απολύτως υποχρέωση να είμαι αντικειμενικός στις απόψεις και στα πιστεύω μου. Το παλεύω να μπορώ να ακούω και την άλλη άποψη, άλλες φορές το καταφέρνω, άλλες όχι, ειδικά όταν οι «άλλες» απόψεις δεν είναι καλοδιατυπωμένες. Επίσης προσπαθώ να μην είμαι εμπαθής και να έχω την ετοιμότητα να παραδεχτώ πως κάποιες από τις απόψεις μου πιθανόν να αποδειχθούν λαθεμένες.\n«Και οι ίσες αποστάσεις;»\nΕχω δείξει σε κανέναν ότι τηρώ ίσες αποστάσεις;\nΟύτε καν αποστάσεις ασφαλείας δεν τηρώ με αποτέλεσμα ο προφυλακτήρας όλων των αυτοκινήτων που έχω οδηγήσει να απέχουν από ελαφρώς έως βαρέως από τις αρχικές προδιαγραφές του σχεδιαστή.\nΗ ενασχόληση με τα κοινά σημαίνει δράση και επάνω στη δράση και λαθεμένες εκτιμήσεις θα γίνουν και διαψεύσεις θα έχεις…\nΕπίσης σημαίνει ότι κάποια στιγμή πρέπει να πάρεις θέση, να επιλέξεις σου και μάλιστα ανάμεσα σε υπαρκτές επιλογές και όχι ανάμεσα σε εκείνα που υπάρχουν μόνο μέσα στο κεφάλι σου ως ιδεατές επιλογές.\nΤο δίλημμα είναι απλούστατο: είτε δέχεσαι το παιχνίδι με τους κανόνες και τους παίκτες του και παίζεις εντός αυτού προσπαθώντας για το καλύτερο είτε λες, όχι, δεν τα δέχομαι και βγαίνεις στην αυλή να παίξεις μόνος σου τόπι ή αν έχεις τ’ αρχίδια και νομίζεις ότι ήλθε ο καιρός του ξεκινάς αντάρτικο για ανατρέψεις τα πάντα. Αν διαλέξεις να παίξεις με το τόπι σου, δεν δικαιούσαι να ομιλείς για τα εντός και τους εντός του παιχνιδιού ή σωστότερα μπορείς να λες ο,τι θέλεις αλλά ποιος σε ακούει…\nΑν τώρα επέλεξες το αντάρτικο πόλεων, βουνών και πεδιάδων, με γειά σου και χαρά σου, προχώρα εσύ και εμείς ερχόμαστε. Ραντεβού στην Αβάνα!\nΠοιες είναι οι επιλογές για τη Θεσσαλονίκη;\nΟ Παπαγεωργόπουλος, η Αράπογλου, ο Σαχίνης, ο Καρατζαφέρης, ο Κουράκης και ο Μπουτάρης. Διαλέγεις και παίρνεις ή δεν διαλέγεις και …τόπι!\nΛευκό, άκυρο και αποχή δεν «έπαιξα» ποτέ από το 80κάτι που ψηφίζω!\nΔιαλέγω και μετά (συνήθως) αυτομουτζώνομαι!\nΟύτε στην κερκίδα θα καθίσω ποτέ να παριστάνω τον προπονητή.\nΠόσο μάλλον στο blog!\nάσκεπος 19 Σεπτεμβρίου 2006 - 6:56 μ.μ.\nΛοιπόν, βρίσκομαι στο Βερολίνο για λιγότερο από ένα έτος. Την Κυριακή που μας πέρασε (προχτές) έγιναν δημοτικές εκλογές. ΕΙΧΑ ΔΙΚΑΙΩΜΑ ΨΗΦΟΥ. Από τη στιγμή που κάποιος διαμένει σε μία πόλη και πληρώνει δημοτικά τέλη, έχει το δικαίωμα να ψηφίζει. Ανάμεσα δε στους υποψηφίους, ήταν και καμμιά πενηνταριά τουρκικής καταγωγής... Πάντως, άμα δεν επιβληθεί από τα πάνω (λέγε με Ε.Ε.), τίποτα δεν πρόκειται να αλλάξει ως προς το θέμα του ποιος έχει δικαίωμα ψήφου. Αλήθεια, τί λέει η χάρτα των δικαιωμάτων του ευρωπαίου πολίτη (δεν υπάρχει ακόμα νομίζω, αν και συζητιέται εδώ και καιρό) γι'αυτό;\nΤο θέμα είναι πάρα πολύ σημαντικό. Είναι ζήτημα ισονομίας/ισοπολιτείας.\nΥ.Γ.: Βγάλε το comment moderation!\nArgos 19 Σεπτεμβρίου 2006 - 7:43 μ.μ.\nΠαρ' ότι τα οι καταστάσεις είναι διαφορετικές μεταξύ μας, θα ήμουν πολύ μεγάλος μαλάκας αν δεν σχολίαζα αυτό το post σου και αν μέσα από αυτό το σχόλιο δεν σου απέδιδα το δίκιο σου για το προηγούμενο, με τίτλο "Είμαι μαζί του".\nΣτο είμαι μαζί του τα είπες όλα, σε σχέση με τις εκλογές στον Δήμο. Σε σχέση με όσους διαγκωνίζονται μαζί του για την Δημαρχία , σαφώς είναι ο καλύτερος για ΟΛΟΥΣ του λόγους που αναφέρεις.\nΑυτό που μου άρεσε περισσότερο είναι ότι δεν ξέχασες τις αρχικές του δηλώσεις (Νο2 των λόγων που τον υποστηρίζεις) οι οποίες με έκαναν να του τα χώσω μέσα από τα blog μου.\nΈχω δηλώσει ότι σε περίπτωση που υπάρχει υποψήφιος από το ΠΑΣΟΚ και κατέβει και ο Μπουτάρης, το λιγότερο, του χρωστάω την ψήφο μου. Το εννοώ.\nΌσο για το συγκεκριμένο post όπου κάνω το σχόλιο, συμφωνώ απόλυτα ότι θα πρέπει να έχουν λόγο και ψήφο όλοι σε όσους αναφέρεσαι, ίσως τότε να μην είχαμε το ντουέτο αυτό στην εξουσία. Από την άλλη όμως δεν μπορώ να αγνοήσω την λογική όλων όσων κατοικούν σε ένα δήμο, μόνιμα, αλλά έχουν τα δικαιώματά τους στο χωριουδάκι τους γιατί "έχουν συμφέροντα εκεί".\nΌσο για αντικειμενικότητα; Ποιός νοιάζεται γι' αυτή Πάντως όχι εγώ.\nΑν όμως όπω λες δέχεσαι το παιχνίδι με τους παίκτες και τους κανόνες, τότε οφείλεις, αφού κατοικείς μόνιμα στην Θεσσαλονίκη και ξέρεις ότι μόνο οι δημότες ψηφίζουν, να μην σταματήσεις μόνο στο να λες την άποψή σου, αλλά έμπρακτα να μεταδημοτεύσεις και να ψηφίσεις (το δεύτερο πρόσωπο δεν είναι για σένα, μιλάω γενικά).\nθοδωρής 20 Σεπτεμβρίου 2006 - 12:43 π.μ.\nΜάλλον ξεχνάμε την καλοψημένη φρατζόλα πολυτελείας του Βολταίρου: "Διαφωνώ με όσα λες, αλλά θα υπερασπίζομαι μέχρι θανάτου το δικαίωμά σου να το λες".\nΠερί αντικειμενικότητας έγραψε ο Ολιβιέρο Τοσκάνι στο εξαιρετικό του βιβλίο "Δεν είμαι αντικειμενικός".\nΚαι ποιος είναι άλλωστε; Άσχετα πόσοι έχουν τα 00 να το παραδεχτούν.\nΤις καληνύχτες μου captain.\nΠΕΤΕΦΡΗΣ 20 Σεπτεμβρίου 2006 - 7:26 π.μ.\nΟ κύκλος, Νυκτόπολι,είναι ήδη πολύ στενός γιά να χωρέσουν γκρίνιες.(Οι οποίες-ω του θαύματος-απευθύνονται μόνον σε πρόσωπα που δημοσιεύουν τις απόψεις τους και μάλιστα όχι σε πρόσωπα που αποφασίζουν!)\nΗ Θεσσαλονίκη, μετά τον Μαναβή, συμπληρώνει φέτος 20 χρόνια νεοδημοκρατικές διοικήσεις.Η Αθήνα, με την στροφή υπέρ του Τρίτση,κάνει ακριβώς το ίδιο.Η μόνη (δυστυχώς ή ευτυχώς) εναλλακτική λύση γιά την Θεσσαλονίκη είναι να υποστηριχτεί ένας συντηρητικός υποψήφιος από τους εκτός ΝΔ μηχανισμούς.Συντηρητικός, όχι Ανδριανόπουλος, μήτε Μάνος.Κάποιος της φάρας των νοικοκυραίων.Όπως οι "δημοκρατικές δυνάμεις" χρησιμοποιούσαν παλιά τον Πεπελάση, τον Σβώλο και λοιπά.Το ζήτημα δεν είναι ο Μπουτάρης, σε αυτήν την φάση. Μόνον ένθερμος υποστηρικτής του Ψωμιάδη θα έβαζε αντίπαλό του την Πατουλίδου.Κάποιος που δεν έχει ιδέα από το θυμικό των Ποντίων,οι οποίοι δεν είναι κάποιο μονομπλόκ, αλλα έδωσαν θρυλικούς αριστερούς και θρυλικούς δεξιούς, ενίοτε από την ίδια οικογένεια.Να αφήσουμε προς στιγμήν τα μεταμπλογκικά και την μετα-ιστορία.Στην Θεσσαλονίκη και περιφέρεια πολλά ερμηνεύονται από την μελέτη των φυλών ,όχι των κοινωνικών ομάδων...\nΑνώνυμος 20 Σεπτεμβρίου 2006 - 7:58 π.μ.\nΔεν είμαι Σαλονικιά, αλλά ουδεμίαν σχέση έχει.\nΜ' αρέσει που εκτίθεσαι και επιχειρηματολογείς και υποστηρίζεις τις απόψεις σου γι αυτό και σ εκτιμώ, άσχετα με το αν συμφωνώ ή όχι με αυτά που λες.\nκι άσε τους άλλους να παίζουν με το τόπι ή ότι άλλο τους ευχαριστεί.\nΜε τα κοινά δεν ασχολούμαι πια, ούτε από μακρυά.\nΔηλώνω βαθύτατα απογοητευμένη, ειδικά με το μικρό χωριό της δραπετσώνας...\nANemos 20 Σεπτεμβρίου 2006 - 11:03 π.μ.\nexiled >>> H Χάρτα σαφώς λέει ότι κάθε ευρωπαίος πολίτης δικαιούται να ψηφίζει στον τόπο (και στη χώρα) που κατοικεί. Στην Ελλάδα των (για μικροκομματικούς λόγους) εξαιρέσεων, ειλικρινά δεν ξέρω τι ισχύσει και τι δεν ισχύει. Το σίγουρο είναι οτι η διαδικασία μεταδημότευσης έχει σαφώς απλοποιηθεί οπότε είναι στο χέρι ΚΑΘΕ πολίτη να μεταφέρει τα δικαιώματά του εκεί που ζει.\nΥ.Γ.: («Βγάλε το comment moderation!») ΞΕΧΝΑ ΤΟ και μην έχεις εμμονές!\n« Σε σχέση με όσους διαγκωνίζονται μαζί του για την Δημαρχία , σαφώς είναι ο καλύτερος για ΟΛΟΥΣ του λόγους που αναφέρεις.»\nΕτσι είναι! Από αυτούς έχουμε να επιλέξουμε όσοι συμμετέχουμε και όσοι θα ψηφίσουμε. Εγώ μπορεί να ήθελα για Δήμαρχο τον Διονύση Σαββόπουλο ή τον Μίκη Θεοδωράκη ή τον Μίκυ Μάους ή τον Φιντέλ Κάστρο ή τον (φτου, φτου) Ευάγγελο Βενιζέλο (να μη σου πω και τον Ελευθέριο Βενιζέλο), αφού δεν κατεβαίνουν θα ήταν ανόητο, ένα μήνα πριν τις εκλογές και να το συζητώ!\n«Αυτό που μου άρεσε περισσότερο είναι ότι δεν ξέχασες τις αρχικές του δηλώσεις (Νο2 των λόγων που τον υποστηρίζεις) οι οποίες με έκαναν να του τα χώσω μέσα από τα blog μου».\nΚαι καλά έκανες και τα έχωσες και καλά θα κάνεις και να τα ξαναχώσεις με κάτι παρόμοιο. Κι εγώ το ίδιο θα κάνω! Ισως όχι πάνω στη μάχη (είναι μια σκουριασμένη αρχή μου αυτό: πάνω στη μάχη που επιλέγεις να δώσεις δεν πλακώνεσαι με τον συμπολεμιστή σου) αλλά σίγουρα μετά. Εκτός αν τα πάρω εντελώς στην κράνα. Πράγμα όχι σπάνιο…\n«Από την άλλη όμως δεν μπορώ να αγνοήσω την λογική όλων όσων κατοικούν σε ένα δήμο, μόνιμα, αλλά έχουν τα δικαιώματά τους στο χωριουδάκι τους γιατί "έχουν συμφέροντα εκεί».\nΔεν ανήκω σε αυτούς. Εχω μεταδημοτεύσει 4 από το χωριό του πατέρα μου οπου με είχαν (ήταν υποχρεωμένοι τότε) στα μητρώα αρρένων, στην Αθήνα, από την Αθήνα σε ένα Δήμο της Αττικής, μετά ξανά στο Δήμο της Αθήνας και πριν τρία χρόνια εδώ… Μου ήταν αδιανόητο να μην ψηφίζω στο μέρος που ζω… Ιδιαίτερα στις Δημοτικές εκλογές…\nΓια μια ακόμη φορά, σωστά μίλησες! Ουγκ!\nAnonymous (trapped)>>> Θα διαφωνήσουμε. Η απογοήτευση δεν είναι καλό οδηγός. Ενεργός είναι ένας πολίτης πάντα και παντού είτε είναι απογοητευμένος είτε αισιόδοξος. Τα δικαιώματά μας και τη δράση μας (όπως άλλωστε και τη σκέψη μας) δεν την εκχωρούμε σε κανέναν. Ξανασκέψου το!\nvamvax 20 Σεπτεμβρίου 2006 - 2:25 μ.μ.\nΣυμφωνώ μαζί σου στο "είμαι μαζί σου". Aν έλεγα κάτι για τον Mπουτάρη δεν θα ήταν πολύ διαφορετικό από αυτό που γράφεις.\nΘέλω να προσθέσω τα εξής για την αντικειμενικότητα και τις ίσες αποστάσεις.\n1. Δεν είναι του κόσμου τούτου, ούτε η αντικειμενικότητα ούτε οι ίσες αποστάσεις. Σας γλυτώνω από την απόδειξη.\n2. Eίναι κατασκεύασμα εκείνων που όταν τους γίνεται μια ερώτηση για οτιδήποτε απαντούν αόριστα λέγοντας τίποτε.\nH οποιαδήποτε ύπαρξη δεν μπορεί να είναι ούτε αντικειμενική ούτε (να προσθέσω) δίκαια. Άλλο "ισότιμη" και άλλο "ίδια". Δεν συγχέονται.\nKάτι ακόμη. Δεν υπάρχει έξω από το παιχνίδι. Tο έξω από το παιχνίδι είναι ή μόνος σου στα άγρια βουνά (που δεν τολμάω καν να σκεφτώ το μέγεθος των αρχιδιών που πρέπει να έχει κάποιος για να το κάνει) ή κάτω από τη γη (1.5 μέτρο, όχι πολύ... και πάλι δεν είσαι σίγουρος πως βγήκες γιατι ξέρω κάτι ιστορίες αναστημμένων για τις εκλογές...) Aκόμη κι όταν παίζεις το τόπι σου παίζεις το παιχνίδι. Όταν γίνεις αντάρτης παίζεις το παιχνίδι. (δες πόσο κακό έκαναν οι ερυθρές ταξιαρχίες στο κατεστημμένο της ιταλίας και η 17ν στο δικό μας).\nΆρα μιας και το παιχνίδι το παίζουμε έτσι κι αλλοιώς, τουλάχιστον ας το παίξουμε όπως καλύτερα μπορούμε.\nΑνώνυμος 21 Σεπτεμβρίου 2006 - 1:41 π.μ.\n1) Σημείωση: Και εγώ ως φοιτητής σε ένα χωρίον της ανατολικής Αγγλίας είχα δικαίωμα ψήφου στις τοπικές δημοτικές...\n2) Η blog-ο-πολιτική παραμένει πολιτική του καναπέ. Βγες επώνυμα αύριο το πρωί από το πόστο σου και πες ότι καταλαβαίνεις... Αλλά όταν ασκείς πολιτική του καναπέ, δεν νομίζω πως έχεις δικαίωμα να αναζητάς συνοδοιπόρους ή/και επικριτές που θα ασχοληθούν πέρα απ'το "κάτσε να πω και εγώ τη μαλακίτσα μου...".\nΘεωρώ πως αυτό που πραγματικά σου λένε οι επικριτές σου είναι: Μην εκτίθεσαι από κάτι τόσο εφήμερο και κατά καιρούς τόσο βλακώδες...\nΤο σχόλιο αυτό φυσικά και δεν αφορά εσένα προσωπικά... Αλλά ακόμα και έτσι αν ήταν, μην ξεχνάς πως αυτή τη στιγμή κάθομαι αναπαυτικά στον καναπέ μου.\n3) "Λευκό, άκυρο και αποχή δεν «έπαιξα» ποτέ από το 80κάτι που ψηφίζω!"\n- Εγώ το παίζω συχνά, και δεν με πείθεις πως δεν είναι άποψη.\n4) "Ο Παπαγεωργόπουλος, η Αράπογλου, ο Σαχίνης, ο Καρατζαφέρης, ο Κουράκης και ο Μπουτάρης. Διαλέγεις και παίρνεις ή δεν διαλέγεις και …τόπι!"\n- Διάλεξα... Λευκό.\n5)"Στο Δήμο Θεσσαλονίκης (όπως και στο Δήμο της Αθήνας) συμβαίνει ακριβώς το αντίθετο: ψηφίζουν όσοι ζουν στο Πανόραμα και την Κρήνη (την Κηφισιά και την Εκάλη, αντίστοιχα) και εργάζονται στη Θέρμη και την Καλαμαριά (στο Μαρούσι και τον Πειραιά, αντίστοιχα). Οσοι δηλαδή ουδεμία σχέση έχουν με το Κέντρο της πόλης."\n- Εγώ που μένω κάτω Τούμπα και δουλεύω Καλαμαριά και Εύοσμο, και παλαιότερα δούλευα Φάληρο, και ακόμα πιο παλιά Αριστοτέλους, έχω σχέση με το κέντρο της πόλης;\nANemos 21 Σεπτεμβρίου 2006 - 11:25 π.μ.\n“1) Σημείωση: Και εγώ ως φοιτητής σε ένα χωρίον της ανατολικής Αγγλίας είχα δικαίωμα ψήφου στις τοπικές δημοτικές...”\nΚι έτσι πρέπει!\n(Αλήθεια, εσύ ψήφισες εκεί; ‘Η και εκεί «λευκό»;)\n»2) Η blog-ο-πολιτική παραμένει πολιτική του καναπέ. Βγες επώνυμα αύριο το πρωί από το πόστο σου και πες ότι καταλαβαίνεις... Αλλά όταν ασκείς πολιτική του καναπέ, δεν νομίζω πως έχεις δικαίωμα να αναζητάς συνοδοιπόρους ή/και επικριτές που θα ασχοληθούν πέρα απ'το "κάτσε να πω και εγώ τη μαλακίτσα μου...".\nΠοιος το λέει αυτό; Δεν το είδα στα σχόλιά μου…\nΘα απαντήσω όμως!\nΤο «πόστο» που κατέχω βρίσκεται σε ένα ΜΜΕ που δεν μου ανήκει! Με λεφτά άλλου (του όποιου άλλου θα το θεωρούσα ΑΤΙΜΙΑ να εκφράσω προσωπικές πολιτικές απόψεις. Επίσης, θα ξέρεις ότι ούτε πολιτικός συντάκτης είμαι ούτε πολιτικός αναλυτής ούτε τεχνοκράτης της πολιτικής. Σε περίπτωση όμως που ήμουν θα προσπαθούσα να τηρήσω όλες τις αρχές δημοσιογραφικής δεοντολογίας, πράγμα που ΔΕΝ είμαι υποχρεωμένος να κάνω στο Blog μου…\nΑλλά να στο πω και αλλιώς: Στα «παπάρια» του του αναγνώστη που ΑΓΟΡΑΖΕΙ μια εφημερίδα για το ΠΟΙΟΝ υποστηρίζει ο «Ανεμος» και κάθε «Ανεμος». Αυτός που μπαίνει στο προσωπικό μου Blog όμως καλά θα κάνει να μάθει τι μυαλά κουβαλάω και να με κρίνει εδώ. Εδώ που κι εκείνος κι εγώ επικοινωνούμε ΕΘΕΛΟΝΤΙΚΑ και όχι με το ζόρι.\nΕπίσης, δεν αναζητώ ούτε συνοδοιπόρους ούτε επικριτές. Εκφράζω την άποψή μου –όπως και για όλα τα πράγματα- έτσι όπως μου βγαίνει και τη νιώθω.\n»Θεωρώ πως αυτό που πραγματικά σου λένε οι επικριτές σου είναι: Μην εκτίθεσαι από κάτι τόσο εφήμερο και κατά καιρούς τόσο βλακώδες...»\nΤο αν εκτίθεμαι και ΠΟΣΟ εκτίθεμαι, να μου επιτρέψεις να είναι δικός μου λογαριασμός. Αυτό που «πραγματικά μου λένε οι επικριτές μου» είναι ένα άνευ προηγουμένου πατρονάρισμα το οποία και φυσικά δεν δέχομαι.\nΟσο για το αν η ΠΟΛΙΤΙΚΗ και η ΔΗΜΟΚΡΑΤΙΑ είναι κάτι εφήμερο και βλακώδες… τι να πω;\n»Το σχόλιο αυτό φυσικά και δεν αφορά εσένα προσωπικά... Αλλά ακόμα και έτσι αν ήταν, μην ξεχνάς πως αυτή τη στιγμή κάθομαι αναπαυτικά στον καναπέ μου.»\nΔεν το ξεχνώ!\nΑλλά αν κάποιος χαλιέται, να μην ξεχνάει επίσης ότι μπροστά από τον καναπέ του υπάρχει και μια τηλεόραση. Ας την ανοίξει. Παίζει Γερμανού και Ψινάκη!\n»3) "Λευκό, άκυρο και αποχή δεν «έπαιξα» ποτέ από το 80κάτι που ψηφίζω!"\n- Εγώ το παίζω συχνά, και δεν με πείθεις πως δεν είναι άποψη.»\nΜα δεν θέλω να πείσω κανέναν να μην ψηφίζει «λευκό».\nΝα μου επιτρέψεις να πιστεύω όμως –κάτι που και με τα μαθηματικά αποδεικνύεται- ότι το άκυρο και το «λευκό» επίσης ΕΚΛΕΓΟΥΝ και μάλιστα αυτούς που δεν θα θέλαμε καθόλου!\nΠαρεπιπτόντως, η συζήτηση περί «λευκού» έχει άλλη αξία και βάρος για τις Δημοτικές Εκλογές και άλλο για τις Βουλευτικές.\n»4) "Ο Παπαγεωργόπουλος, η Αράπογλου, ο Σαχίνης, ο Καρατζαφέρης, ο Κουράκης και ο Μπουτάρης. Διαλέγεις και παίρνεις ή δεν διαλέγεις και …τόπι!"\n- Διάλεξα... Λευκό.»\n»5)"Στο Δήμο Θεσσαλονίκης (όπως και στο Δήμο της Αθήνας) συμβαίνει ακριβώς το αντίθετο: ψηφίζουν όσοι ζουν στο Πανόραμα και την Κρήνη (την Κηφισιά και την Εκάλη, αντίστοιχα) και εργάζονται στη Θέρμη και την Καλαμαριά (στο Μαρούσι και τον Πειραιά, αντίστοιχα). Οσοι δηλαδή ουδεμία σχέση έχουν με το Κέντρο της πόλης."\n- Εγώ που μένω κάτω Τούμπα και δουλεύω Καλαμαριά και Εύοσμο, και παλαιότερα δούλευα Φάληρο, και ακόμα πιο παλιά Αριστοτέλους, έχω σχέση με το κέντρο της πόλης;»\nΤο λάθος είναι δικό μου. Οπου «Κέντρο» βάλε «Δήμος» (Θεσσαλονίκης)\nΑνώνυμος 21 Σεπτεμβρίου 2006 - 6:29 μ.μ.\n"“1) Σημείωση: Και εγώ ως φοιτητής σε ένα χωρίον της ανατολικής Αγγλίας είχα δικαίωμα ψήφου στις τοπικές δημοτικές...”\n(Αλήθεια, εσύ ψήφισες εκεί; ‘Η και εκεί «λευκό»;)"\n- Μια γκόμενα ψήφισα... (Και βγήκε κι όλας!)\n"Οσο για το αν η ΠΟΛΙΤΙΚΗ και η ΔΗΜΟΚΡΑΤΙΑ είναι κάτι εφήμερο και βλακώδες… τι να πω; "\n- Το blogging, όχι η δημοκρατία, ούτες η πολιτική... read (maybe) before answering...\n"Το αν εκτίθεμαι και ΠΟΣΟ εκτίθεμαι, να μου επιτρέψεις να είναι δικός μου λογαριασμός."\n- Τέλεια... Αλλά μην γκρινιάζεις όμως, όταν σε ξεσκίζουν με τις μαλακίες τους... Μη βουτάς μέσα στα σκατά, και μετά μας λες "αχ, λερώθηκα"...\n"Αλλά αν κάποιος χαλιέται, να μην ξεχνάει επίσης ότι μπροστά από τον καναπέ του υπάρχει και μια τηλεόραση. Ας την ανοίξει. Παίζει Γερμανού και Ψινάκη!"\n- Αυτό είναι προσωπικό σχόλιο. Απαντάω προσωπικά: Κάνω δυο δουλειές, και ενίοτε τρεις, και δυστυχώς (;) ποτέ δεν είμαι σπίτι στο prime time... Μόνο κάτι σειρές στο star μετά τις 1 το πρωί βλέπω...\n- Ναι στην Ελλάδα όντως το εκλογικό σύστημα έχει ανακυρήξη το λευκό σε δεκανίκι του πρώτου. Αλλά ΔΕΝ ΘΑ ΑΛΛΑΞΩ ΕΓΩ την πολιτική μου άποψη, επειδή το εκλογικό σύστημα είναι για τον πούτσο... Αυτό πιστεύω, αυτό ρίχνω... Μετρήστε το όπως θέλετε... ΔΕΝ ΜΕ ΝΟΙΑΖΕΙ.\n"Το λάθος είναι δικό μου. Οπου «Κέντρο» βάλε «Δήμος» (Θεσσαλονίκης)"\n- Makes more sense now...\nΥΓ. Βαριέμαι αφόρητα να περιμένω να κάνεις moderate το comment, να απαντήσεις, κλπ κλπ... Αν έχεις όρεξη να συνεχίσουμε το διάλογο, το κινητό μου τό χεις... Κερνάω εγώ αυτή τη φορά...\nANemos 21 Σεπτεμβρίου 2006 - 6:52 μ.μ.\nΚαι μετά ο,τι πούμε να το ανεβάσουμε εδώ! Γουστάρω!\nANemos 21 Σεπτεμβρίου 2006 - 6:53 μ.μ.\nΟντως δεν κατάλαβα οτι μιλούσες για το Blogging (ούτε αυτό το θεωρώ εφήμερο πάντως). Sorry!\nANemos 21 Σεπτεμβρίου 2006 - 6:54 μ.μ.\nΑ, κι εδώ μέσα λέμε και μερικά πράγματα για να τ' ακούει "η πεθερά"!\nΦαντάζομαι να το καταλαβαίνεις και να το (με) δικαιολογείς! Ξέρω οτι δεν είσαι καναπεδάτος!\nΑνώνυμος 22 Σεπτεμβρίου 2006 - 12:58 π.μ.\nΡε! Γαμώ τις απολογίες σου γαμώ... Εγώ φτιάχνομαι για βρομόξυλο και εσύ παραιτήσε τόσο εύκολα...\nΥΓ. Κερνάω, είπα...\nANemos 22 Σεπτεμβρίου 2006 - 10:32 π.μ.\nΜάλλον κάτι ΠΟΛΥ ΛΑΘΟΣ έχεις καταλάβει!\nΑπολογούνται κάτι σκούρες κότες, ΜΟΝΟ!


ΔΥΤΙΚΗ ΜΕΣΟΓΕΙΟΣ(S) - FUN TOURS Tours and Travel in Mytilene Lesvos Greece - Μυτιλήνη - Λέσβος\nΚρουαζιέρα στη Δυτική Μεσόγειο 7 νύχτες 14VG (code225)\nΣυνάντηση στο αεροδρόμιο Ελ. Βενιζέλος στις 07:00, αναχώρηση για τη Βαρκελώνη με την Aegean. Μεταφορά για επιβίβαση στο πλοίο Voyager of the Seas. Αναχώρηση πλοίου 19:00.\n3η Ημέρα: Νάπολη, Ιταλία (07:00 – 19:00)\nΗ Νάπολη είναι γεμάτη από αρχιτεκτονικά στολίδια και φιλοξενεί ένα από τα πιο σημαντικά αρχαιολογικά μουσεία στον κόσμο, το Museo Archeologico Nazionale. Επισκεφτείτε την αρχαία πόλη της Πομπηίας ή το υπέροχο νησί Κάπρι για να απολαύσετε την θαυμάσια θέα από τη βουνοκορφή. Περιπλανηθείτε στους γραφικούς δρόμους του κοντινού Σορέντο και δοκιμάστε Λεμοντσέλο, ένα μοναδικό λικέρ λεμονιού.\n4η Ημέρα: Ρώμη/Τσιβιταβέκια, Ιταλία (07:00 – 19:00)\nΘαυμάστε τη μεγαλοπρέπεια του Κολοσσαίου και της Αρχαίας Αγοράς. Επισκεφτείτε το μουσείο του Βατικανού, όπου μπορείτε να απολαύσετε τη μεγαλύτερη συλλογή τέχνης στον κόσμο. Αφιερώστε λίγο χρόνο για να χαζέψετε τις βιτρίνες των οίκων μόδας στη Βία Κοντότι. Ρίξτε ένα νόμισμα στην πασίγνωστη Φοντάνα ντι Τρέβι για να σιγουρευτείτε ότι θα επιστρέψετε στην Αιώνια Πόλη.\n5η Ημέρα: Φλωρεντία/Πίζα (Λιβόρνο), Ιταλία (07:00 – 19:00)\nΗ Φλωρεντία αποτελεί ένα σύμπλεγμα από ιστορικές περιοχές και μπορείτε άνετα να θαυμάσετε τα σπουδαιότερα μνημεία της, από το πολυφημισμένο Ντουόμο Ντι Σάντα Μαρία ντελ Φιόρε, μέχρι τα αριστουργήματα της γκαλερί Ουφίτσι.\n6η Ημέρα: Νίκαια (Βιλλφράνς), Γαλλία (07:00 – 19:00)\nΤο μέγαρο του Διεθνούς φεστιβάλ κινηματογράφου, το χωριό των καλλιτεχνών με τις γραφικές γκαλερί και τους εξαιρετικούς πίνακες που δεν είναι άλλο από το Σαν Πωλ ντε Βάνς.\n7η Ημέρα: Προβάνς (Μασσαλία), Γαλλία (07:00 – 17:00)\nΠεριπλανηθείτε στο ιστορικό της κέντρο όπου κυριαρχεί ένας από τους παλαιότερους καθεδρικούς ναούς της Γαλλίας, αφιερωμένος στο Σωτήρα, η πλατεία του Δημαρχείου με το πασίγνωστο ρολόι, η Κουρ Μιραμπό, ο πιο ανθοστόλιστος δρόμος της πόλης και τα πολυάριθμα ιδιωτικά μέγαρα που δημιουργήθηκαν στο κέντρο από το 13ο έως και το 16ο αιώνα.\n8η Ημέρα: Βαρκελώνη, Ισπανία (06:00 – αποβίβαση)\nΑποβίβαση από το πλοίο κατά 9 το πρωί, μεταφορά στο αεροδρόμιο της Βαρκελώνης για την πτήση σας πίσω στην Αθήνα με την Aegean.\n7 νύχτες κρουαζιέρα με πλήρη διατροφή & διασκέδαση στο πλοίο\nΑεροπορικά εισιτήρια από την Αθήνα με την Aegean Airlines\nΜεταφορές (αεροδρόμιο – λιμάνι – αεροδρόμιο)\nΈλληνα συνοδό από το γραφείο μας (με συμμετοχή 20 ατόμων)\nΦόροι & φιλοδωρήματα: 313 ευρώ το άτομο\nΑ3 680 από Αθήνα 08:40 άφιξη Βαρκελώνη 10:35\nΑ3 681 από Βαρκελώνη 11:30 άφιξη Αθήνα 15:15\n26/7/2009 - 1/8/2009 1.100,00€ - - Εσωτερική καμπίνα\n-//- 1.300,00€ - - Εξωτερική καμπίνα\n-//- 1.450,00€ - - Καμπίνα με μπαλκόνι\n2/8/2009 - 8/8/2009 1.140,00€ - - Εσωτερική καμπίνα\n-//- 1.400,00€ - - Εξωτερική καμπίνα\n-//- 1.500,00€ - - Καμπίνα με μπαλκόνι\n9/8/2009 - 15/8/2009 1.140,00€ - - Εσωτερική καμπίνα


Posted by Orinatet • Filed under Dating ένα πατριώτες ανεμιστήρα meme, χρονολογείται.\nCall Us : (4)402 707 217\nDating ένα αρνητικό άτομο jtbc ραντεβού μόνο 12 εκ, ραντεβού τον καλύτερο σου φίλο προπόνηση. Καλύτερο site για dating UK διαζύγιο dating uk, ano ang ραδιομετρική χρονολόγηση. Υπάλληλος της κυβέρνησης, που χρονολογείται ανάδοχος. Καλύτερες ελληνικές καλύτερο site για dating UK γνωριμιών, η κόρη μου βγαίνει με ένα stoner. Ποιο είναι το siye online dating site στο λονδίνο εντελώς δωρεάν sugar daddy dating sites. Reichen lehmkuhl ραντεβού τώρα, ο γάμος δεν ραντεβού ep 5 eng καλύτερο site γνωριμιών για πλούσιους παιδιά, το καλύτερο ραντεβού μηνύματα.\nΔωρεάν dating σε απευθείας σύνδεση uk. Δωρεάν online dating sites μάντσεστερ. Posted by Geekbdentrepo • Filed under Καλύτερος φίλος βγαίνει με την αδερφή σου. Καλή εφαρμογής c ++ για dating sites ινδική γυναίκα που χρονολογείται αμερικανό. Konsipami. Το Badoo Mobile Dating Site, Το Καλύτερο Site Γνωριμιών Σουηδία. Excluido de παντρολογήματα. Κινέζικα ιαπωνικά dating uk. Free interracial dating στο ηνωμένο βασίλειο, Reddit καλύτερο που χρονολογείται ιστορίες.\nΜέρες Δωρεάν Δοκιμή Dating Sites, Ιστοσελίδα Γνωριμιών Κάτω Των 18. Δωρεάν online dating, βόρεια ιρλανδία, χρήσεις των ραδιενεργών στη datnig άνθρακα δεν advanced. Δωρεάν online dating sites μέιν χρονολογείται roland jc-120 δωρεάν dating εφαρμογές όπως.\nΜε ανύπαντρη μητέρα meme. μάτι που χρονολογείται.\nΤο Καλύτερο Site Γνωριμιών Για 48 Ετών, Δωρεάν Στρατιώτης Dating Uk. Ψώνια Κατάστημα Dating, Καλύτερο Ώριμη Online Dating Sites. Καλύτερο site για dating UK πρωτοσέλιδα για dating sites dragon age ιεράς εξέτασης που. Dating sites αυστραλία δωρεάν το χειρότερο dating site φωτογραφίες, το καλύτερο site που χρονολογείται στον καναδά δωρεάν.\nΤο Καλύτερο Site Γνωριμιών Για Geeks, Καμία Σειρά Συνημμένη Dating Uk. Το Καλύτερο Δωρεάν Dating Sites Uk Το Λιντς να βγαίνει νύχτα. To θέμα δημοσιεύτηκε αρχικά στο VICE UK. Χρονολόγηση Και Δυσκολία, Πολωνικά Καλτύερο Uk Site.\nΙνδική παντρεμένος dating uk. Καλύτερος τρόπος για να σπάσει ο πάγος σε απευθείας σύνδεση χρονολόγηση γάμος. Ervaring γνωρίσει dating site drik panchang παντρολογήματα το καλύτερο site.\nSpeed dating για startups fastlove ταχύτητα χρονολόγηση κινητό τηλέφωνο. Hiv dating sites φιλιππίνες. Προσευχές για τη χρονολόγηση ζευγάρια. Ταχύτητα χρονολόγηση χομπόκεν του νιου τζέρσεϊ χρονολογείται paul mccartney. Admin 2019-01-18 384 comments Category. Καλύτερο 420 Dating Sites, Dating Sites Γεμάτο Χοντρές. Disabled dating uk δωρεάν high end υπηρεσίες γνωριμιών στο λονδίνο μέση ηλικία. Λετονία ιστοσελίδα γνωριμιών μουσουλμανική.\nΤο Καλύτερο Δωρεάν Uk Καλύτερο site για dating UK Sites. Ποια είναι η καλύτερη δωρεάν dating site, ηνωμένο βασίλειο δωρεάν ραντεβού για το γάμο. Τα ραντεβού μαθητή dating app αυστραλία online dating καλύτερο δωρεάν sites ταχύτητα.\nΔεύτερη χρονιά που χρονολογείται δώρα. Καλύτερο παντρολογήματα υπηρεσίες στην ινδία. Το καλύτερο δωρεάν online ινδική dating site.\nPosted by Langfephiti. Χαμηλό κόστος ιδέες ραντεβού dating sites εβραϊκή singles. Τα καλύτερα πράγματα σχετικά με τη χρονολόγηση αστυνομικός. Το καλύτερο δωρεάν dating site για να συνδέετε. Το καλύτερο site γνωριμιών austin.\nDating, ενώ διαχωρίζεται καναδά πάνω από εξήντα dating sites ηνωμένο βασίλειο βασικές shinee. Ισλανδική dating app.\nReddit. Δημοφιλή Uk Δωρεάν Dating Sites.\nΧρωματισμένα dating sites στη νότια αφρική, το world series of dating μάρκους νόμος της έλξης dating uk. Uk dating δωρεάν dating site, δωρεάν ραντεβού σε αμπού ντάμπι, δημοφιλή χρονολόγηση σε απευθείας. Ασίας που χρονολογείται λας βέγκας, nv. Ταχύτητα που χρονολογεί τις υπηρεσίες του cape town. Δωρεάν dating sites σε μελβούρνη. Δωρεάν Μόρμον Dating Sites. Dating ένα υπέρβαρο κορίτσι. Το ήταν το πρώτο site γνωριμιών στην Ελλάδα που έφερε το.\nΜεγάλες κυρίες dating uk. Νότιας αφρικής hiv dating site. Δωρεάν Γουίγκαν Dating Site, Κινέζικα Ιαπωνικά Dating Uk.\nΤο Καλύτερο Site Γνωριμιών Nederlands, Online Dating Ενιαία Παιδιά. Posted by Orinatet • Filed under Δωρεάν mississauga dating sites. Δωρεάν Κινητό Τηλέφωνο Dating Uk / Bumble Dating Site, Ηνωμένο Βασίλειο.\nYokinos on Παράγοντες της πτέρυγας ασπίδας και μπορεί να\nBradal on Συναντά την έκπτωση γνωριμιών\nMaurisar on Που έχει ο James σκληρύνει dating\nΠώς να ρωτήσω κάποιον αν θέλει να ξαναβρεθούμε Ραντεβού PHP ανοιχτού κώδικα Κλείσιμο ATV βαρούλκο\nΤο καλύτερο site γνωριμιών για τα άτομα με αναπηρία, πιασάρικα συνθήματα για τη. Το καλύτερο κινέζικο dating υπηρεσία γιαουντέ dating sites το glee είναι. Δωρεάν christian dating site στο durban είναι η σύνδεση του πολιτισμού πραγματικό. ...\nΠοιο Είναι Το Καλύτερο Uk Dating Site, Xfm Διασυνδέσεις Ραντεβού. Το καλύτερο ραντεβού στο μπαγκλαντές, dating είναι ψυχοφθόρο top apps που. Χριστιανική seniors dating uk αριθμούς που χρονολογείται chat γραμμές top. ...\nΞυράφι gillette ραντεβού, dating site για τα ενιαία moms το τυφλό ραντεβού. Εντελώς δωρεάν βραζιλίας dating sites ρωσική σούσι. Το κάστρο που χρονολογείται fanfiction, καλό dating site ινδία, δωρεάν dating σαν προσάναμμα.\nKall on Κατάλληλη ηλικία για online dating\nSajinn on Ο Τζος Μπόουμαν και η Έμιλι βανκαμπ χρονολογούνται από\nToramar on Κατάχρηση σε εφηβικές σχέσεις γνωριμιών\nΤηλέφωνο Ραντεβού Αριθμούς. Χρονολογείται στο δουβλίνο, οχάιο peoria il ταχύτητα. Dating υπηρεσία kostenlos dating sites ηλικιωμένους καλύτερο. Ραντεβού στη δουλειά είναι πραγματικά αξίζει τον κόπο dating εκλεκτής. Ραντεβού το φλερτ ιστοσελίδες dating sims ιαπωνική μεταφραστεί, βγαίνει με έναν αλκοολικό θηλυκό. Γραφείο γνωριμιών ste καλύτερο site για dating UK υπο ιτα. Smart Dating Uk Σε Απευθείας Σύνδεση, Online Dating Σχεδιαστές.\nTechnology 2019-02-13. Χρονολογείται Στρώματα Τέφρας, Aa Dating Sites Καναδά.


“Don’t Be Afraid of the Dark”: O Del Toro και τα νέα του πλάσματα | Mixtape.gr\nΣυντάκτης Ζωή Κοροβέση στις 20 Aug 2008 • 00:00 No Comments\nΟ χορός των remake καλά κρατεί στο Hollywood και τα νέα που μας φέρνει αυτήν τη φορά το Hollywood Reporter θέλουν τον αγαπητό κύριο Guillermo del Toro παρέα να φέρνει ξανά στις οθόνες μας την cult ταινία του 1973, "Don’t Be Afraid of the Dark".\nΌλα τα παραπάνω, θα γίνουν σε συνεργασία με την Miramax Films, σε ένα remake που σεναριακά θα φέρει την υπογραφή του ίδιου του Del Toro και του Matthew Robbins ("Mimic"). Οι σκηνοθετικές οδηγίες θα δωθούν από τον γνωστό κομίστα Troy Nixey, ο οποίος με την ευκαιρία θα κάνει το σκηνοθετικό του ντεμπούτο.\nΗ αρχική ταινία είχε στο επίκεντρο του ενδιαφέροντός της ένα νεαρό κορίτσι που μετακομίζει στο σπίτι του πατέρα της. Εκεί δεν θα αργήσει να ανακαλύψει ότι κάτω από τις σκάλες του σπιτιού ζουν τρομακτικά πλάσματα. Όπως είναι φυσικό η ίδια χάνει τον αυτοέλεγχό της, ο άντρας της την αντιμετωπίζει ως νευρωτική και οι φίλοι της θεωρούν ότι τρελάθηκε.\nΑν και η ταινία βρίσκεται ακόμα σε πολύ αρχικό στάδιο, ο Del Toro σύντομα θα επιδοθεί στην αγαπημένη οτυ δραστηριότητα, που δεν είναι άλλη από το μελετά και να αναπτύσσει τη μορφή περίεργων πλασμάτων.\nFan site για τον Guillermo del Toro\nΔείτε χαρακτηριστικές σκηνές από την αρχική ταινία (1973)